Povodom 28. septembra, Međunarodnog dana prava javnosti da zna, organizacija Partneri Srbija organizovala je panel diskusiju na temu "Izmena Zakona o slobodnom pristupu informacijama", na kojoj je učestvovao i predstavnik TS Nemanja Nenadić.\nNovi nacrt Zakona o informacijama jeste bolji dokument u odnosu na nacrte koji su mu prethodili, ocenjeno je na panelu, ali je ukazano i da još uvek ima prostora za doradu.\nMilan Marinović, poverenik za informacije, rekao je da će zakon omogućiti sprečavanje zloupotreba, na taj način što određeni tražioci informacija koji, svojim kasnijim ponašanjem pokažu do njih u stvari informaciji ne interesuju, nego samo ispunjavaju uslov da bi odgovorno lice iz organa vlasti od kod kog su tražili informaciju mogli da tuže Prekršajnom sudu, više to neće moći da rade, a da prethodno ne nastave put ka dobijanju informacija, a da se prethodno ne žale povereniku.\nTo su do sada mogli da rade, ali ubuduće će morati da se žale povereniku, znači da nastave put ka dobijanju informacije, pa tek onda kada taj put da kažem ne da rezultata, onda će poverenik da procenjuje da li treba podneti zahtev za pokretanje prekršajnog postupka protiv odgovornog lica u tom organu vlasti. Ukoliko poverenik proceni da treba on će podneti zahtev, ukoliko proceni da ne treba obavestiće o tome tražioca informacija, i onda će i on imati pravo da podnese zahtev.\nMarinović je naveo da je Poverenik nacrtom zakona dobio proširena ovlašćenja, koja se ogledaju u više aspekata, "a jedno je da smo prvi put dobili mogućnost da podnosimo optužni akt, da podnosimo zahtev za pokretanje prekršajnog postupka protiv odgovornih lica u organu vlasti za koje procenimo da su učinili prekršaj".\n- Organi vlasti su u obavezi da nam dostave sva dokumenta kako bismo utvrdili da li je došlo do izvršenja prekršaja - objasnio je poverenik. Marinović je naglasio da je ćutanje organa vlasti na zahteve bio najveći problem što je doprinelo velikom broju žalbi. - Nismo uspeli da disciplinujemo organe vlasti da odgovore na zahtev, ali sada se nadam da ćemo uspeti da ih nateramo - rekao je Marinović.\nNemanja Nenadić, programski direktor Transparentnosti Srbija, rekao je da možemo biti delimično zadovoljni zato što su neki problemi iz prethodnih Nacrta tog zakona rešeni, odnosno poboljšan je u odnosu na prethodne verzije. Međutim, ne možemo reći da je to baš sve što nam je potrebno, jer i dalje se ne nudi rešenje za neke od glavnih problema iz prakse. I tu pre svega mislim na situaciju gde građani Srbije nemaju mogućnost da u potpunosti i na efikasan način ostvare svoja prava kada im informacije uskrati neki od takozvanih najviših organa vlasti. Sada ih je šest, a ako se usvoje ove izmene zakona biće ih sedam, biće dodata i Narodna banka Srbije. I među tim organima najveći problem predstavlja Vlada i njene službe, koji ignorišu zahtev za pristup informacijama, naše je iskustvo u oko 90% zahteva da ne dobijemo nikakav odgovor, a onda imamo samo mogućnost da se obratimo Upravnom sudu, koji po tim tužbama rešava godinama.\nOn je rekao da je značajna promena učinjena u članu 3. o privrednim društvima u kojima država ima većinsko vlasništvo. - Ipak, nismo rešili sve probleme. Naime, svedoci smo da naša država sve češće posluje tako što osniva zajednička preduzeća sa privatnim partnerima u kojima je manjinski vlasnik. Nažalost, takva preduzeća neće biti pokrivena ovom najnovijom verzijom Nacrta zakona - objasnio je Nenadić.\nAna Toskić, iz Partnera Srbija, rekla je da bi građani rebalo da više koriste ovaj zakon. Ali ako ga poredimo sa nekim drugim zakonima, koji građanima takođe garantuje neka prava, mislim da je ovaj zakon u velikoj meri zaživeo. On se 17 godina primenjuje i nesumnjivo jeste unapredio i transparentnost organa javne vlasti, bar onih koji su se izverzirali u da odgovaraju na zahteve, ali nekako jeste dao građanima i tu informaciju da imaju pravo da znaju šta se to dešava unutar institucija kojima smo na neki način i poverili ovlašćenja da rade u javnom interesu. Trebalo bi više da se koristi i jedini način da i ove izmene koje su najavljene zažive i da zaista garantuju da će pravo biti unapreženo, jeste taj da ga masovno koristimo. Dakle, ne samo mediji, ne samo organizacije civilnog društva, istraživači, već građani, zaista za one teme koje su značajne pre svega u lokalnim zajednicama, i to jesu neke informacije koje nam se i najčešće traže. Ono o čemu mi govorimo najčešće i o čemu mediji izveštaju su one informacije do kojih se najteže dolazi, a to su informacije koje imaju ili neku političku implikaciju, ili govore o trošenju javnih resursa, i praksa poverenika govori da su najčešće to one informacije povodom kojih organi ne reaguje čak ni kada poverenik donese svoje rešenje.\nPrimož Vehar, ekspert međunarodne organizacije SIGMA, koja je pružila podršku izradi Nacrta zakona, podsetio je da je Zakon o slobodnom pristupu informacijama od javnog značaja jedan od glavnih političkih kriterijuma za pristupanje Evropskoj uniji. On je dodao da SIGMA nije videla konačnu verziju Nacrta zakona, ali je, između ostalog, naveo probleme u vezi sa članom 3. koji se tiče definicije organa javne vlasti, kao i članom 9. o tome šta su izuzeci kada se radi o javnim informacijama. - Mi želimo da dobijemo konačnu verziju zakona kako bismo mogli da damo naše konačno mišljenje - ukazao je Vehar.\nDavid Šešilo (Dawid Sześciło) ekspert međunarodne organizacije SIGMA, naveo je da tekst Nacrta zakona nije progresivan koliko bi mogao da bude, ali je dodao da je ipak učinjen napredak. Prema njegovim rečima, sada se nudi mogućnost da se unapredi delovanje Poverenika, kao i da se unaprede mehanizmi za uspostavljanje sankcija za one koji ne postupaju po zahtevima Poverenika. - Zakon treba da promoviše proaktivnu transparentnost organa vlasti, kao što je to slučaj u mnogim zemljama EU - ukazao je Šešilo.


Počela realizacija dva projekta KUD “Posavina” – Glas Regije\nPočela realizacija dva projekta KUD “Posavina”\nŠAMAC – Kulturno-umjetničko društvo /KUD/ “Posavina” iz šamačkog naselja Crkvine počelo je sa realizacijom projekata za koje su sredstva obezbijedili Ministarstvo civilnih poslova BiH i Ministarstvo prosvjete i kulture Republike Srpske u ukupnom iznosu od 8.000 KM.\nMinistarstvo civilnih poslova BiH odobrilo je 3.000 KM za projekat “Kulturnim dešavanjima razvijamo selo”, a Ministarstvo prosvjete i kulture Republike Srpske 5.000 KM za projekat “Kad se male ruke slože”.\nPredsjednik KUD “Posavina” Dragica Marinković u izjavi za Srnu navela je da će sredstva od 5.000 KM biti raspoređena na rad folklorne, muzičke i etno-horske sekcije, opremanje kreativne radionice, kupovinu materijala za izradu nošnji i potrebnu muzičku opremu.\nPrema njenim riječima, sredstva za projekat “Kulturnim dešavanjima razvijamo selo” biće raspoređena na štampanje reklamnog materijala, izradu kostima za najmlađe članove, kupovinu opanaka za novu koreografiju, te materijal potreban za izradu nošnji.\n-Redovno i samostalno radimo projekte sa kojima doprinosimo razvoju ruralnog područja i njegovanju tradicije. Planiramo svojim članovima pružiti i više – najavila je Marinkovićeva.\nMarinkovićeva je podsjetila da ima odličnu saradnju i podršku od opštine Šamac, Osnovne škole “Srbija” iz Crkvine, mještana Crkvine i ostalih.\n« Jednomjesečni pritvor za Mustafu Hasanbašića\nŠAMAC: Predstavljene mogućnosti za uzgoj kornišona »


Trebinje dobilo modernu tržnicu - Akta.ba\n01.05.2021. 10:13 / Izvor: Avaz.ba\nU Trebinju je ptrotekle sedmice svečano otvorena gradska tržnica, u kojoj će se prodavati suhomesnati i mliječni proizvodi te riba.\nGrad Trebinje je u adaptaciju i renoviranje objekta uložio 640.000 KM, dok je za nabavku rashladnih vitrina i mobilijara za pijacu, kroz projekt "Jačanje resursa za proizvodnju i plasman poljoprivrednih proizvoda", izdvojeno 124.710 KM.\n"Nisu završeni svi radovi, tako da se nadam da će u narednom periodu tržnica biti još ljepša, da će je ljudi posjećivati i ostavljati novac, ali i da će prodavači ostvariti neki prihod.", rekao je gradonačelnik Ćurić.\nMilan Mandrapa, direktor AD "Komunalno" Trebinje, koje više od šest decenija upravlja pijacom, podsjetio je da ideja o otvaranju ovakvog objekta postoji više decenija unazad.\nOn je istakao da higijenski i sanitarni uvjeti na otvorenoj pijaci nisu bili zadovoljavajući, ali da su izgradnjom ovog modernog objekta stvoreni idealni uvjeti za prodaju kvarljive robe lokalnih proizvođača.


JEZIV SNIMAK: Pogledajte novi video rušenja nadvožnjaka u Đenovi | Novosti.RS\nJEZIV SNIMAK: Pogledajte novi video rušenja nadvožnjaka u Đenovi\n20. 08. 2018. u 22:43\nNa društvenim mrežama pojavio se snimak sa sigurnosnih kamera na kome se vidi trenutak kada je počela da pada nadvožnjak u Đenovi. U tragediji stradale 43 osobe\nI dok Italija oplakuje 43 žrtve koje su stradale 14. avgusta pošto se srušio nadvožnjak Morandi u Đenovi, na društvenim mrežama pojavio se snimak sa sigurnosnih kamera na kome se vidi trenutak kada je počela da se ruši ta konstrukcija.\nNa snimku se vidi kako ljudi beže, kao i kako posle urušavanja se diže oblak prašine iza koga su ostale samo ruševine.\nPročitajte još - Salvini: Loše stanje mosta u Đenovi prijavljeno još u februaru\nMinistar unutrašnjih poslova Italije Mateo Salvini ranije u ponedeljak izjavio je da su vatrogasci koji su kontrolisali most u februaru pronašli su neke probleme i stanje raspadanja, a onda se nadležna struktura promenila u aprilu.\nPogledajte trenutak kada je počela da se urušava konstrukcija:


Aliće Rorvaher i Danis Tanović gosti jubilarnog izdanja Festivala autorskog filma Prolog\nPočela prodaja ulaznica za 20. Festival autorskog filma na 4 lokacije\nAliće Rorvaher u svom drugom dugometražnom filmu prikazuje neobično leto tokom kojeg stroga pravila koja su držala porodicu – glavnu junakinju, njene roditelje i sestre – na okupu, počinju da se krše. To je prouzrokovano delom dolaskom nemačkog dečaka na programu rehabilitacije za mlade, a delom učešćem lokalne zajednice u neobičnom televizijskom takmičenju. Aliće Rorvaher je ove godine, koja joj je donela prestižnu nagradu u Kanu, bila i predsednica žirija na 71. Venecijanskom festivalu u kompeticiji za nagradu Lav budućnosti za najbolji debitanski film. Rediteljka i njena sestra Alba, koja igra u filmu, odrasle su nedaleko od mesta na kojem se odvija porodična drama iz „Čuda“.\nRenomirani reditelj Danis Tanović, čije je prošlogodišnje ostvarenje „Epizoda u životu berača željeza“ takođe prikazano u okviru FAF-a, publici će ove godine predstaviti svoj novi film „Tigrovi“, koji je sniman kao indijsko-francuska koprodukcija. „Tigrovi“, priča o Davidu i Golijatu, zasnovana na istinitom događaju čiji protagonista danas živi u Torontu, prikazuju ulice Pakistana i beskrupulozan svet farmaceutskih kompanija. Danis Tanović nagrađen je sa oko 30 raznih priznanja u dosadašnjoj karijeri, među kojima su Oskar za najbolji film van engleskog govornog područja za „Ničiju zemlju“, i Srebrni medved u Berlinu za film „Epizoda u životu berača željeza“.\n20. Festivalu autorskog filma prisustvovaće i indijski reditelj Čaitanija Tamahane, čiji je debitantski film „Sud“ je nagrađen u Veneciji nagradom Lav budućnosti, kao i glumac Vivek Gomber koji igra glavnu ulogu u spomenutom filmu. Pozivu organizatora Festivala autorskog filma odazvali su se i Kater Hodjern, autor filma „Ribari bez mreža“ nagrađenog u Sandensu za najbolju režiju, i Zvonimir Jurić koji će publici predstaviti svoj novi film „Kosac“. Beograd će posetiti i reditelj Samjuel Tei, koji čini deo autorskog trojca debitantskog filma ,,Party girl” nagrađenog Zlatnom kamerom u Kanu.\nOve godine dvanaest ostvarenja je u selekciji za priznanje „Aleksandar Saša Petrović“, a među njima se nalaze i „Čuda“ Aliće Rorvaher, „Ribari bez mreža“ Katera Hjoderna, „Sud“ Čaitanije Tamahane i „Kosac“ Zvonimira Jurića.\nU skladu sa jubilejom, okosnicu Glavnog programa čine nova dela reditelja koji su obeležili njegovu dvadesetogodišnju istoriju: filmovi Andreja Zvjaginceva, Roja Andersona, Nurija Bilge Džejlana, kao i Žan-Lik Godara.\nUlaznice za projekcije na festivalu već mogu da se kupe na blagajnama Doma omladine Beograda, Dvorane Kulturnog centra Beograda, Doma kulture Studentski grad i u bioskopu „Fontana“. Ulaznice za projekcije u Jugoslovenskoj kinoteci (u Muzeju i Zgradi kinoteke) i „Parobrodu“ moći će da se kupe na dan projekcije tokom trajanja festivala.\nU programu festivala i cenama ulaznica ima malih izmena, te se najtačnije informacije mogu naći na sajtu festivala, na adresi www.faf.rs.\nDizni predstavio trejler za novi film "Kralj lavova"


brzevesti - 28.06.2016\nUbica je posle zločina mrtvu Jelenu bacio u kanal, saznaje se od izvora bliskih istrazi. Mislio je na sve, pa je njeno telo kasnije prebacio u isti kanal, ali u naselju Crvenka, gde je i pronađeno. - Na mestu gde je pronađeno Jelenino telo, istražitelji nisu pronašli velike tragove krvi, a ni borbe, što ukazuje da je ubijena na nekom drugom mestu, a moralo ih je biti zbog velikog broja udaraca koje je zadobila. Iako se neko potrudio da u neposrednoj blizini mesta ostavi njenu patiku i mobilni telefon, kako bi ispalo da je tu neko sačekao, odvukao u šiblje pa usmrtio, verujemo da je zločin izvršen drugačije\nNa mestu gde je pevačica bačena, borba je isfingirana. Zbog toga verujemo da je ubica sačekao Jelenu kod druge rampe, te se sa njom odvezao u šumu i ubio je, a potom njeno telo kasnije bacio u kanal gde je nađena - objašnjava naš sagovornik. Obdukcijom je utvrđeno i da je voda pronađena u plućima ubijene pevačice, istog porekla kao ona u kanalu gde je njeno telo pronađeno. - Sama analiza ono malo vode iz Jeleninih pluća je pokazala da ona odgovara sastavu vode iz kanala, što ukazuje da je ubijena u blizini toka istog, pa namerno bačena na isto mesto kako bi se zavarao trag - dodaje izvor. Postoji indicija i određeni tragovi koji ukazuju da se Jelena sa ubicom kojeg je poznavala odvezla kroz naselje Crvenku prema obilaznici, te da su zatim skrenuli ponovo ka kanalu u šumi, prešli mostić i tu se zaustavili, jer ima dosta skrovitih mesta - Na jednom od tih mesta Jelena i njen ubica su se posvađali, što govori da je dobro poznavala svog ubicu. Nakon svađe, prema izveštaju obdukcije, utvrđeno je da je prvi udarac, a potom i više njih, Jeleni zadat u potiljak glave, što znači da je bila leđima okrenuta ubici i da nije očekivala napad. Njeno zapomaganje i nije mogao niko da čuje, jer se sve desilo na pustom mestu, a okolo su samo šuma, nasip i voda sa druge strane - kaže naš sagovornik\nOn dodaje da se sumnja da je ubica Jelenino telo najpre bacio u kanal gde je ubijena, a u kojem je ona ušmrknula vodu. - Ne isključuje se mogućnost da je ubica čekao pogodan trenutak da se vrati po njeno telo, te da se sa pomagačem vratio po nju, a zatim sporednim, zemljanim putem, došao do mesta gde ju je izbacio. Na tom mestu je mrtvoj Jeleni zadao više udaraca, usled čega joj je otpao pramen kose. Sumnja se da je potom bacio telefon i patiku, kako bi prikazao kao da se tu dogodio zločin - naveo je sagovornik našeg lista. Ubica pevačice koja je ubijena 2. aprila još nije pronađen.\nOn naglašava da istraga nije tako jednastavna jer u danu kada je Jelena nestala, u neposrednoj blizini mesta bilo je više stotina ljudi koje je trebalo pronaći i saslušati. Takođe, bazne stanice su pokazale da je u neposrednoj blizini bilo oko1.200 korisnika mobilnih telefona, što šetača, što od meštana, pa je urađeno ukrštanje i filtriranje svih brojeva. - Dosadašnja istraga dovela je do indicija ko bi mogao da bude ubica i njegov pomagač, ali čeka se samo još nekoliko analiza kako bi se prikupili svi dokazi i onda će se ubica uskoro uhapsiti - rekao je naš sagovornik.\nKOMENTARI na temu: GOTOVO JE: Policija je blizu rešenja misterioznog ubistva Jelene Krsmanović


MUP posle četiri meseca poslao dopunski izveštaj o napadačima na novinare tokom mitinga SNS\nJavnost bi trebalo da bude obaveštena tokom ove ili sledeće nedelje\nBeograd 07. novembar 2017. 08:00\nNašem listu je u Tužilaštvu rečeno da će, nakon obrade novih podataka o licima, koji su na mitingu SNS napali novinare, obavestiti javnost i preduzeti dalje mere. Obrada podataka neće trajati dugo, tvrde za Danas u Tužilaštvu, ističući kao najverovatnije da će postupak biti gotov tokom ove ili početkom sledeće nedelje. "To sigurno neće trajati mesec, dva ili tri", izričiti su u Prvom osnovnom javnom tužilaštvu.\nProšlo je četiri meseca od kada je Tužilaštvo tražilo od Ministarstva unutrašnjih poslova dopunski izveštaj o napadima na novinare. Dan nakon incidenta i pisanja našeg lista kao i drugih medija o napadima na novinare, Tužilaštvo je pokrenulo postupak po službenoj dužnosti i pozvalo sve napadnute novinare, koji su o tome javno govorili, da daju izjave, da bi odmah potom tražilo od MUP informacije o napadačima. Potom je javnost obaveštena da je pokrenut objedinjeni postupak za sve slučajeve napada. Nakon što je naš list, nekoliko dana posle incidenta, objavio fotografije na kojima se jasno vidi nasilje pripadnika obezbeđenja skupa Srpske napredne stranke nad novinarkom lista Danas, Lidijom Valtner, jednim saradnikom agencije Tanjug, kao i učesnika protesta Protiv diktature Markom Radosavljevićem, iz Tužilaštva su saopštili da su od MUP tražili dodatne informacije o napadačima, s obzirom na to da nasilnici nad novinarima Insajdera i Vajsa nisu snimljeni, iako su i oni prijavili napade. Od tada je prošlo četiri meseca, a u Tužilaštvu su "sporost" MUP objašnjavali upravo činjenicom da napad nije snimljen.\nPredstavnici vlasti su od pojavljivanja fotografija na kojima se vidi kako nasilnici dave, guraju i vuku novinare koji su bili na zadatku i izveštavali sa skupa SNS, pokušavali da relativizuju brutalno ponašanje pripadnika obezbeđenja mitinga, koji tom prilikom nisu nosili nikakva obeležja i pred čijim nasiljem pripadnici policije nisu uopšte reagovali. Tako se među fotografijama mogla videti i ona na kojoj policija mirno posmatra maltretiranje novinara i građana od strane "batinaša" SNS. Predstavnici vlasti su govorili kako je tu reč o provokatorima koji su napadali građane i pristalice SNS, osuđujući, ipak, napade na novinare. U fokus njihovog izlaganja o ovim incidentima našao se učitelj jedne zemunske osnovne škole, inače redovni učesnik protesta Protiv diktature, nad kojim je na fotografijama, takođe, zabeleženo nasilje. Predsednik Srbije Aleksandar Vučić mahao je na konferenciji za novinare njegovim fotografijama, objavljenim u provladinom tabloidu Informer, gde se on prikazuje kao alkoholičar, iako je reč o fotografijama sa školske predstave gde ovaj demonstrant glumi pijanca.\nOsuđujem svaki vid nasilja, ali mi nije jasno zašto ne izveštavate isti i kad je u pitanju nasilje nad novinarima koji ne misle isto kao i vi.\nRekao Vucic da se njegovi poletarci malo igraju sa novinarima. Bio bih najsretniji covek na svetu da sam umesto ovih novinara video Vucica i Stefanovica, jer to zasluzuju OD PRVOG DANA VLASTI! Vladaju uz pomoc kriminala kojeg sami KREIRAJU, a to bi ovo prodano tuzilastvo MORALO da utvrdi...\nBice da iza ovoga stoje zuti!\nTreba sve ispitati i proveriti\nHej profesore, svi znamo sta si voleo pre ...


Gruško: Situacija na Balkanu rezultat aktivnosti NATO\nRuski izaslanik u NATO Aleksandar Gruško izjavio je danas, povodom situacije u Makedoniji, da se ekspanzionistička politika Alijanse negativno odrazila na evropsku bezbednost.\n"Situacija u Makedoniji je tragedija, ali nemojmo zaboraviti da je stanje na Balkanu, kakvo je sada, najvećim delom rezultat onih aktivnosti koje je NATO preduzeo zaobilazeći međunarodno pravo 1999. godine, kao i 1994. i 1995, kada je počelo bombardovanje u Bosni i Hercegovini", istakao je Gruško. On je dodao da Alijansa ne planira bilo kakve akcije u vezi sa zaoštravanjem situacije u Makedoniji, te ocenio da širenje NATO nije rešilo nijedan problem. "Upravo suprotno, to širenje je produbilo linije razdvajanja, umesto da izgradi istinsku zajedničku evropsku bezbednosnu strukturu", ukazao je Gruško.\nOn je takođe istakao da je Rusija odlučila da pojača vojno prisustvo na Krimu zbog planova NATO da se proširi u istočnoj Evropi.\n"Alijansa NATO nanosi sama sebi štetu time što izbegava praktičnu saradnju sa Rusijom, ona time sebi puca u nogu", rekao je Gruško.\nGeneralni sekretar NATO Jens Stoltenberg je juče izjavio da su kanali otvoreni za političke kontakte sa Rusijom, ali da je praktična saradnja i dalje suspendovana.\nKomentarišući sastanak ministara spoljnjih poslova članica NATO u Antaliji u Turskoj, Gruško je ocenio da se stav tog vojnog saveza o Ukrajini nije promenio.\n"Mi vidimo da NATO sve percipira na svoj način. On ignoriše stvarni napredak postignut proteklih meseci i zanemaruje objektivne informacije distribuirane kroz kanale OEBS", dodao je on.\nGruško je istakao da NATO "i dalje Rusiju smatra stranom u ukrajinskom sukobu i najodgovornijom za odlaganje sprovođenja Sporazuma iz Minska".\nViše od 34.000 korisnika ostalo je bez električne energije u regionu Čikaga usled snažne oluje praćene gromovima koja je noćas pogodila ovaj američki grad, saopštila je lokalna elektrodistribucija.


Omladinska i kadetska selekcija Crvene zvezde nastavljaju prvenstvenu trku u subotu kada će gostovati Radu u okviru četvrtog kola šampionata. Na programu je i šesto kolo Prve lige Srbije gde će naš razvojni tim Grafičar u nedelju gostovati Radu na Banjici. Sve utakmice možete pratiti uživo na Zvezda TV-u, kao i Jutjub kanalu Zvezda TV.\nIzabranici Marka Neđića pokušaće da nastave pobednički niz i ostvare četvrtu uzastopnu pobedu protiv Rada u subotu od 13 časova i 15 minuta. Juniori crveno-belih postigli su 13, a primili četiri pogotka, čime suvereno drže lidersku poziciju u šampionatu.\nKadeti Crvene zvezde će takođe gostovati „građevinarima“, a početak susreta zakazan je za 11 sati. Ekipa Slađana Nikolića je nakon startnog poraza od Čukaričkog zabeležila dve pobede protiv Ade i Zemuna. Crveno-beli će nastojati da ostanu na pobedničkom koloseku.\nTakmičenje u Prvoj ligi Srbije nastavlja i filijala našeg kluba Grafičar, koji će takođe gostovati na Banjici. Izabranici Boška Đurovskog u dobrom raspoloženju dočekuju ovu utakmicu nakon pobede nad Kabelom u prethodnom duelu. Meč sa Radom na programu je u nedelju od 16 časova i 30 minuta.\nSubota, 9 časova, petlići - Dušanovac – Grafičar\nSubota, 9 časova, pioniri - Crvena zvezda - Zemun\nSubota, 11 časova, mlađi kadeti - Crvena zvezda - Milutinac\nSubota, 11 časova, omladinci - TSC - Grafičar\nSubota, 11 časova, kadeti - Rad - Crvena zvezda,\nSubota, 13 časova i 15 minuta, omladinci - Rad - Crvena zvezda\nSubota, 15 časova, pioniri - Grafičar - Brodarac\nSubota, 16 časova, kadeti - Radnički Niš - Grafičar\nSubota, 17 časova, mlađi pioniri - Grafičar - Zemun\nSubota, 19 časova, petlići - Crvena zvezda - GSP Dorćol\nNedelja, 10 časova, mlađi pioniri - Brodarac - Grafičar\nNedelja, 16 časova, mlađi kadeti - Grafičar - OFK Beograd\nNedelja, 16 časova i 30 minuta, Prva liga Srbije - Rad - Grafičar\nPonedeljak, 16 časova i 30 minuta, mlađi omladinci - Crvena zvezda - Voždovac.


Angela Merkel stiže u Srbiju i BiH - Vitez.info\nAngela Merkel stiže u Srbiju i BiH\nNjemačka kancelarka Angela Merkel posjetit će u ponedjeljak, 13. rujna Srbiju gdje će se sastati s predsjednikom te zemlje Aleksandrom Vučićem. Kancelarka Merkel u Beogradu će s predsjednikom Vučićem razgovarati o bilateralnim odnosima, ekonomsko-političkim odnosima i pitanjima europske perspektive.\nNakon sastanka predsjednik Srbije i njemačka kancelarka obratit će se novinarima. Kako je najavljeno, Merkel će se u Beogradu sastati i s predstavnicima civilnog društva zemalja zapadnog Balkana. Dan kasnije, u utorak, 14. rujna kancelarka Merkel boravit će u Tirani, gde će imati bilateralni sastanak s albanskim premijerom Edijom Ramom s kojim će razgovarati o bilateralnim i gospodarskim pitanjima, kao i približavanju te zemlje EU.\nNakon toga, kancelarka će prisustvovati ručku s premijerima svih zemalja zapadnog Balkana, na kojem će glavna tema biti regionalna suradnja, a potom je predviđena konferencija za medije. Pred povratak u Berlin, Merkel će imati bilateralne sastanke s premijerima BiH, Crne Gore, Sjeverne Makedonije i Kosova, prenosi Tanjug.\nPrethodni članakVjernici iz cijele Lašvanske doline na Gospinom vrelu proslavili blagdan Male Gospe\nSljedeći članakUskoro ćemo gledati spotove koji će nas pozivati na cijepljenje


Apel iz „Savremenog doma“ za isplatu socijalnog programa | RTK\nObjavljeno: petak, 27. decembar 2013.\nZaposleni i sindikalni aktivisti Savremenog doma uputili su apel gradonačelniku Kruševca Bratislavu Gašiću i svim gradskim i regionalnim institucijama, da nađu model za isplatu socijalnog programa i radnicima ovog preduzeća.\n„Savremenom domu danas su uplaćena sredstva za realizaciju socijalnog programa ali zbog odsustva generalnog direktora preduzeća Nikole Vulovića, zaposlenima će novac biti isplaćen tek nakon novogodišnjih i božićnih praznika“, izjavio je za Radio televiziju Kuševac, predsednik odbora samostalnog sindikata Dejan Bogdanović. „Socijalne prilike u Savremnom domu izuzetno su teške, radnici nisu primali platu više od 20 meseci i najnovija događanja samo su razlog više da ponovimo zahtev za smenom poslovodstva“, izjavio je tim povodom presednik kruševačkog sindikalnog veća Milenko Mihajlović.\nZa socijalni program Vlade Srbije prijavilo se 69 od ukupno 76 radnika Savremenog doma.\nPrethodno : Lažna uzbuna: Greškom aktiviran alarmni sistem u banci\nSledeće : Sportski savez proglasio najbolje (VIDEO)


IN2 sertifikovana lokalizacija za Microsoft Dynamics NAV 2017\nKompanija IN2 Informatički Inženjering je dobila sertifikaciju za lokalizaciju Microsoft Dynamics NAV-a 2017, za teritoriju Republike Srbije i region. Sertifikovana lokalizacija znači da je ova lokalizacija prošla proces testiranja (proces CfMD) kojim Microsoft vrši proveru da li lokalizacija zadovoljava najviše standardne prilagođavanja rešenja lokalnim propisima, uz uvažavanje svih Microsoft Dynamics pravila.\nIN2 sertifikovana lokalizacija predstavlja skup funkcionalnosti koji obezbeđuju usklađenost sa propisima i zakonima Republike Srbije i regiona. Naše rešenje obuhvata sve obrasce i izveštaje, šeme knjiženja i evidencije koji su propisani regulativom u Srbiji. Takođe, rešenje je veoma fleksibilno, sadrži velike mogućnosti podešavanja načina rada i primenljivo je na sve zemlje u regionu, a uz manje izmene, može se primeniti i na mnoga tržišta u svetu.\nPored funkcionalnosti koje se odnose na zakonsku regulativu, IN2 lokalizacija uključuje i niz funkcionalnosti koje olakšavaju i ubrzavaju poslovanje u okviru sistema, uključujući i neke neobavezne, ali vrlo korisne funkcionalnosti, kao što su dodatne kontrole koje smanjuju mogućnost greške korisnika, dodatne automatike, izveštaji i evidencije.\nIN2 lokalizacija obuhvata veoma širok spektar podešavanja, što čini ovo rešenje veoma fleksibilnim, jer omogućava klijentima da odrede kako rešenje treba da radi, u situacijama kada zakon ne propisuje samo jedno moguće rešenje. Takođe, velike mogućnosti podešavanja rešenja čine našu lokalizaciju manje osetljivom na izmene propisa, jer se promenom podešavanja može prevazići veliki broj izmena u propisima, kao što su promene stopa PDV, stopa poreza i doprinosa, konta na koja se knjiženje avansa vrši, promena prikaza dokumenata u izveštajima za PDV i druga slična podešavanja. Za funkcionalnosti koje nisu propisane zakonskom regulativom, ovim sveobuhvatnim podešavanjima, klijenti mogu samostalno birati željeni način rada funkcionalnosti, kako bi izabrali varijantu koja najviše odgovara njihovim konkretnim potrebama.\nIN2 vesti | Ondaplast počeo sa radom u sistemu Microsoft Dynamics NAV


Solidarno za bolje informisanje (III) - Sindikat novinara Srbije\nSolidarno za bolje informisanje (III)\nZajedno do slobodnog novinarstva\nSavet Evrope priznao je pravo frilenserima i samozaposlenima na zaštitu kolektivnim ugovorima. U Srbiji kolektivni ugovori postoje samo u nekoliko medija. U većini privatnih medija poslodavci ne dozvoljavaju sindikalno organnizovanje, Istovremeno sami ne žele da formiraju organizaciju kako bi mogli da započnu pregovoi za donošenje granskog kolektivnog ugovorakojibi bio krovna zaštita za sve novinare i zaposlene u medijskoj delatnosti.\nEvropski ugovori frilenserima\nКomitet ministara Saveta Evrope je svojom odlukom od 12. decembra 2018. Omogućio novinarama koji nisu u stalnom radnom odnosu da budu zaštićeni kolektivnim ugovorom kod poslodavca.\nEvropska federacija novinara (EFJ) i njegova ekspertska grupa za frilensere (FREG) pridružili su se Evropskoj konfederaciji sindikata (ETUC) u podršci odluci\nkojom se štite frilenseri.\nOdluka ECSR-a potvrđuje da član 6§2 Evropske socijalne povelje o pravu na kolektivno pregovaranje primjenjuje na GLUMCE, SLOBODNE NOVINARE I MUZIČARE i da ograničenja zasnovana na zakonu o konkurenciji ili trgovačkom pravu nisu legitimni i / ili nisu\nneophodni u demokratskom društvu. Evropska federacija novinara (EFJ) pozvala je Evropsku komisiju da uzme u obzir ovu ključnu odluku i pozove sve države članice EU da sprovedu odluku na nacionalnom nivou. „Ne možemo dozvoliti da konkurentska pravila dominiraju i čine nesigurnim sve veći broj radnik, u koje spadaju samozaposleni i frilenseri“ , rekao je\npredsednik EFJ Mogens BLIHER BJERREGARD.\nOdluka ECSR takođe prati sudsku praksu o Кonvencijama 98, 151 i 154 Međunarodne organizacije rada koje pružaju kolektivna prava za sve poslodavce i radnike,uključujući i samozaposlene.\nPovelja u 10 članova\nLAREG + - Кomisija za uslove rada u medijima i radno zakonodavstvo je ove godine u Beogradu promovisala POVELJU O USLOVIMA RADA U MEDIJIMA.\nU izradi tog dokumenta je učestvovao i Sindikat novinara Srbije koji je ukazao na nepovoljan položaj medijskih radnika u Srbiji zbog nesigurnog radnog odnosa, uglavnom bez ugovora o radu.\nPOVELJA sadrži deset članova u kojima su sažeti osnovni principi koji se odnose na slobodu udruživanja, pravo na pisani ugovor, pravo na kolektivno pregovaranje, zabranu diskriminacije u radnim odnosima, pravo na odmor i odvajanje od angažmana, pravo zaštite novinarskih izvora, pravo odbijanja potpisivanja sadržaja, bezbednost i zaštitu, dobru upravu i etičke standarde i pristojne radne uslove.\nPoslodavci neće dijalog\nSindikat novinara Srbije (SINOS) još jednom je uoči majskih praznika uputio je javni poziv novinarima i medijski m radnicima da se organizuju u sindikate i zajedno zaštite svoja radna i profesionalna prava na način kako to čine naše kolege u Evropskoj i Svetskoj federaciji novinara.\nSINOS ukazuje da je Srbija među poslednjim zemljama u Evropi u kojoj poslodavci, uz podršku države, opstruišu uspostavljanje dijaloga u medijskoj delatnosti. Poslodavci u medijima, svejedno da li su bliži vlastima ili opoziciji, ne žele da osnuju svoju organizaciju i na taj način blokiraju uspostavljanje dijaloga. Zabranjuju osnivanje sindikalnih organizacija pod pretnjom otkazaili uz obrazloženje da im sindikati nisu potrebni jer oni, poslodavci, najbolje razumeju i rešavaju probleme zposlenih.\nDržava nije omogućila ambijent za početak razgovora predstavnika zaposlenih i poslodavaca u medijskom sektoru. Većina novinarskih udruženja i asocijacija, ali i međunarodne organizacije u Srbiji, nisu na jasan i nedvosmislen način podržale napore sindikalnih aktivista za pokretanje socijalno-ekonomskog dijaloga i potpisivanje granskog kolektivnog ugovora koji bi štitio sve zaposlene.


Aničić: Dolazimo na Banovo brdo da se nadigravamo\nEkipa Voždovca u okviru 23.kola Super lige Srbije gostuje na Banovom brdu gde će odmeriti snage sa gradskim rivalom, ekipom Čukaričkog. Svesni su u stručnom štabu ’’zmajeva’’ da je protivnik izuzetno kvalitetan, ali veruju da će igrači pružiti odličnu partiju.\nDomaćini su ove sezone ostvarili jedanaest pobeda, uz šest remija i pet poraza, pa sa 39 bodova na svom kontu trenutno zauzimaju 4.mesto na tabeli. U prethodnom kolu su na gostovanju u Nišu pretrpeli poraz od ekipe Radničkog, a rezultat je bio 2:0 (2:0). Gosti su ove sezone ostvarili šest pobeda, uz četiri remija i jedanaest poraza, pa sa 22 boda na svom kontu trenutno zauzimaju 10.mesto na tabeli. U prethodnom kolu su na svom stadionu ubedljivo savladali ekipu Napretka, a rezultat je bio 4:0 (3:0). Prethodni susret ovih rivala odigran tokom jesenje polusezone na Dušanovcu ekipa Čukaričkog je nakon preokreta rešila u svoju korist, a rezultat je bio 1:3 (1:0).\nŠef stručnog štaba ’’zmajeva’’ Dragan Aničić istakao je u izjavi za medije da nema bojazan pred ovaj susret i da njegov tim dolazi da se nadigrava, kao i da nema odustajanja od plasmana u plej-of:\n’’Čukarički je tim koji godinama unazad ide uzlaznom putanjom i imaju odličan sistem rada. Ne pretimo, jer nije pametno pretiti takvom timu, ali ako nastavimo sa igrom koju smo uspostavili i ako budemo pristupili ovoj utakmici kao i prošloj, onda nemam nikakvu bojazan. Dolazimo na Banovo brdo da se nadigravamo. Mudrinski je već nekoliko sezona najbolji strelac ekipe i sigurno je da na njega treba obratiti pažnju. Dosta je tu odličnih igrača, nekadašnjih reprezentativaca, sadašnjih mladih reprezentativaca, sve u svemu odlična ekipa. Ja uvek pred sebe stavljam najveće domete, pa tako i pred ekipu. Ne odustajemo od plej-ofa, i dalje imamo šanse, tako da je ekipa motivisana maksimalno.’’\nMeč 23.kola Super lige Srbije između Čukaričkog i Voždovca igra se sutra, u nedelju 24.februara 2019.godine, sa početkom u 13:00 časova. Obezbeđen je direktan televizijski prenos ovog susreta na prvom programu TV Arena sport.


Volvo CE objavljuje film o brendu „Building Tomorrow“\nVrhunac najnovije kampanje o brendu kompanije Volvo Construction Equipment, „Building Tomorrow“, dokumentuje potragu za održivijom budućnošću.\nSpajanjem niza priča o uspehu korisnika širom sveta, kompanija Volvo Construction Equipment (Volvo CE) je pokrenula film o brendu „Building Tomorrow“. Objavljen 14. oktobra, on prikazuje način na koji su Volvo mašine u raznim projektima korisnika angažovane da kreiraju bolju budućnost za naredne generacije, „da izgrade svet u kome želimo da živimo“.\n„U kompaniji Volvo Construction Equipment nas pokreće ideja da, putem mašte, napornog rada i tehnološke inovacije, krčimo put prema razvoju sveta koji je čistiji, pametniji i povezaniji“, kaže Martin Weissburg, predsednik kompanije Volvo CE i član izvršnog odbora kompanije Volvo Group. „Mi verujemo u održivu budućnost i sa globalnom građevinskom industrijom kao našim igralištem, nastavićemo da radimo zajedno sa našim korisnicima da bismo ovo verovanje pretvorili u stvarnost za ljude širom sveta“, dodaje Weissburg.\nKampanja, koja je premijerno predstavljena u decembru 2016. godine, je podržana serijom kratkih filmova. U prvoj epizodi su prikazane Volvo mašine koje prkose zaleđenom pejzažu Severne Švedske, gde legendarni hotel ICEHOTEL 365 radi tokom cele godine, hlađen solarnom energijom, sa ciljem da postane CO2 negativan. Bezvodna pustinja severno od Dohe, Katar, bila je druga destinacija za kampanju, gde je više od 240 Volvo mašina neumorno radilo na temperaturama do 50 °C da konstruiše novi održivi grad Lusail. Projekat Kouga Wind Farm u Južnoj Africi je bio fokus trećeg filma i prikazao je sektor obnovljive energije koji za cilj ima da obezbedi 42% energetskih potreba zemlje do 2030-te godine, dok energijom snabdeva lokalne zajednice.\n„Building Tomorrow“ demonstrira kako Volvo mašine doprinose održivosti i uspehu korisnika, ojačavajući misiju kompanije Volvo Group „održavanje prosperiteta putem transportnih rešenja“.\n„Kao član programa WWF Climate Savers, posvećeni smo upravljanju promenama u industriji, i pošto ova kampanja promoviše izuzetne primere iz poslovanja naših korisnika u široj perspektivi, nadamo se ona motiviše i druge da rade na održivoj budućnosti“, kaže Niklas Nillroth, potpredsednik za životnu sredinu i održivost u kompaniji Volvo CE.\nObjavljen 14. oktobra, film je dostupan za gledanje na digitalnim kanalima kompanije Volvo CE i takođe će biti premijerno prikazan tokom koncerta uživo - koji će se uživo prenositi - u Alikanti, Španija, nedelju dana pre početka trke Volvo Ocean Race. Ova tradicionalna trka sve više postaje platforma za svest o vožnji kada se radi o problemima održivosti i dobro se uklapa u film o brendu „Building Tomorrow“ kompanije Volvo CE.\n„Svet se transformiše, zahtevi korisnika se menjaju, a sa ovim pristupom orijentisanim na ljude želimo da pokažemo na koji način će kompanija Volvo nastaviti da pravi promene za ljude širom sveta, sada i u budućnosti“, kaže Bill Law, viši potpredsednik korporativnih komunikacija u kompaniji Volvo CE.\nDa biste saznali više posetite www.volvoce.com/buildingtomorrow.\n„The River“ je zvanična numera kampanje o brendu „Building Tomorrow“ kompanije Volvo CE u izvođenju sve popularnijeg švedskog benda, Moment. Ovaj singl je dostupan na aplikaciji Spotify od 13. oktobra.


Anketa: Trampova popularnost u osetnom padu – Južnobanatske Vesti\nPopularnost američkog predsednika Donalda Trampa je u osetnom padu, pokazuje objavljena anketa ukazujući da na to negativno utiče afera o ruskom mešanju u izbore 2016, percepcija o slabljenju američkog uticaja u svetu i nepopularni predlog zakona o zdravstvu.\nPosle gotovo šest meseci na mestu predsednika SAD, Trampov pozitivan rejting je sada pao na 36 odsto, sa 42 odsto u aprilu, pokazuje anketa koju su sproveli Vašington post i ABC u kojoj je, od 10. do 13. jula, učestvovao 1.001 ispitanik.\nUkupno 48 procenata navode da „snažno ne odobravaju“ Trampovo ponašanje kao predsednika, što je nivo neodobravanja koji nikad nisu imali bivši predsednici Bil Klinton i Barak Obama i koji je samo dostigao u drugom mandatu Džordž Buš Mlađi, navodi američki list.\nKako Donald Tramp izgleda izolovan na međunarodnoj sceni, posebno od povlačenja SAD iz Pariskog sporazuma o klimi, gotovo polovina ispitanika, njih 48 odsto, ocenjuju da se „svetsko vođstvo“ SAD umanjilo, prema 27 odsto koji smatraju da je američko vođstvo u svetu ojačalo.\nIako se Tramp u predizbornoj kampanji predstavljao kao vešt u sklapanju poslova koji bi bili dobri za zemlju, većina takođe kaže da nema poverenja u njega u pregovorima sa stranim vođama, posebno s ruskim predsednikom Vladimirom Putinom.\nAnketa je objavljena u trenutku kada se Tramp ovog vikenda vratio u središte afere o ruskom mešanju u američke izbore koja potresa njegov mandat. Imao je dva dana predaha od te afere tokom dvodnevnog boravka u Parizu gde je na poziv francuskog predsednika Emanuela Makrona prisustvovao kao počasni gost godišnjoj paradi povodom francuskog nacionalnog praznika Dana pada Bastilje.\nPercepcija o ulozi Rusije u izborima 2016. i moguć dosluh ili saradnja sa članovima Trampovog izbornog štaba i dalje negativno utiču na popularnost predsednika, mada kao i druga pitanja rezultati pokazuju jasnu podelu među dve partije, Trampove republikanske i demokratske.\nPreko Tvitera se Tramp cinično osvrnuo na poslednju anketu.\n„Anketa ABC/Vašington post, tako blizu 40 odsto, nije tako loše ovog puta, ta anketa je bila najnetačnija tokom izborne kampanje“, napisao je.\nU drugim tvitovima Tramp je napisao da ;“nije bilo ruskog mešanja“ u njegovoj kampanji koja je „ovenčana uspehom“ i osudio „prevarantske“ informacije koje deformišu demokratiju.


Vesić: Otvorena kupališna sezona u Beogradu - Slika Vest\nHomeVestiVesić: Otvorena kupališna sezona u Beogradu\nVesić: Otvorena kupališna sezona u Beogradu\nSlikaVest: Beograd, 16. juna – Povodom otvaranja nove kupališne sezone gradski menadžer Goran Vesić obišao je danas Sportski centar “Olimp-Zvezdara” i time najavio da je kupališna sezona u Beogradu zvanično počela.\ngradski menadžer Goran Vesić obišao SC “Olimp”\nBazeni u SC “Olimp” otvoreni su danas u 10 časova, a gradski menadžer je istakao da će ostali bazeni u Beogradu biti otvoreni tokom predstojećeg vikenda, osim bazena “Tašmajdan” koji će početi sa radom 26. juna kada se završi Evropsko juniorsko prvenstvo u sinhronom plivanju koje se tamo trenutno održava.\n“Odlučili smo da ovaj sportski centar bude otvoren prvi i da pokažemo šta je sve opština uložila ovde”, rekao je Vesić i dodao da je opština Zvezdara u proteklih godinu dana uložila 15-ak miliona dinara, renovirala bazen za decu, ali i pripremila niz besplatnih programa za penzionere i đake.\nKako je naveo, penzioneri će sa svojim unucima moći da besplatno koriste bazen, đacima će uz knjižicu sredom biti omogućeno besplatno kupanje, a tu su i besplatne škole plivanja.\n“Trudimo se da obezbednimo uslove da svi bazeni koji su u nadležnosti Grada i opština rade kako bi građani tokom leta mogli da ih koriste”, istako je Vesić.\nPrema njegovim rečima, ove institucije ne donose profit, ali imaju za cilj da obezbede komfor ljudima i da zadovolje njihove sportske potrebe.\n“Važno je da svako preduzeće radi u plusu, ali je i važno da preduzeće ostvaruje društvenu funkciju”, poručio je gradski menadžer.\nPredsednik opštine Zvezdara Miloš Ignjatović obišao je danas bazene u društvu gradskog menadžera i tim povodom istakao da “Olimp” pored bazena u svom kompleksu poseduje i trim stazu i teniske terene.\nOn je pozvao sve građane da provedu lepo leto na “Olimpu”, dodajući da penzionere i najmlađe sugrađane očekuju i besplatni sadržaji, besplatne škole ronjenja, plivnja, tenisa, fudbala, košarke.\nbazeniBeogradGoran Vesicgradski menadžerkupališna sezonaMiloš IgnjatovićSC Olimp\nLaško pivo vodi na festival “PIVO IN CVETJE”\nStefanović i Boček o pomoći Saveta Evrope Srbiji u rešavanju migrantske krize\nМАРКО ЧАДЕЖ: Подршка из Вашингтона “Мини Шенгену”\nHeceg Novi donosi miris mimoze i atmosferu maskenbala u Beograd\nPremijera najspektakularnijeg ruskog blokbastera “Invazija”\nU ITALIJANSKOM KULTURNOM CENTRU POSTAVKA UNUKA REGENTA PAVLA KARAĐORĐEVIĆA – „Vizije“ princa Mihaila od Jugoslavije (FOTO)\nPremijera predstave “Testirano na ljudima” u Ateljeu 212 (FOTO)\nDrugi koncert Ane Bekute u Sava centru\nHerceg Novi će u 2020. godinu ući sa „Nevernim bebama”\nBogićević: Pogađaju nas elementarne nepogode, a ljudi se ne osiguravaju\nKatarina Jelača – nova nada srpske i svetske astrologije\nDELEGACIJA 14.OKTOBRA U ČEŠKIM KOPRIVNICAMA – Posle 50 godina “Tatra” opet u Srbiji\nUmetnost, korida, flamenko u kraljevskom Madridu\nZemun: Prijavljivanje za plivanje za Časni krst u ponedeljak i utorak\nПКС – Дуално образовање знање за будућност\nSlika vest (800)


Predsjednica Vrhovnog suda Vesna Medenica kazala je nedavno da vode veliku borbu da obezbijede novac za izgradnju palate pravde, ali da Evropska komisija pravi opstrukcije, prenosi portal RTCG.\nOrav je novinarima, nakon predstavljanja regionalne inicijative “Jednak pristup pravdi za djecu u zemljama Zapadnog Balkana“, kazao da je EU najveći donator Crnoj Gori.\n“Crnoj Gori pomažemo sa 40 miliona eura godišnje, a pravosuđe je jedna od prioritetnih oblasti. U proteklih pet godina za reformu pravosuđa smo donirali 18 miliona eura”, rekao je Orav.\nOn je kazao da EU ne daje novac tako što vidi da je negdje potreban put ili zgrada.\nKako je objasnio Orav, inicijative dolaze od Vlade i moraju biti opravdane, relavantne, upućene na vrijeme i ozbiljne, a sve građevine moraju imati potrebna planska dokumenta i dozvole.\n“Crna Gora nije predložila izgradnju Palate pravde tokom priprema za program pretpristupnih fondova za prošlu godinu”, saopštio je Orav.\nOn je rekao da Evropska unija ima veoma dobar pregled u kakvoj su situaciji zgrade sudova i dodao da su nedavno evropski eksperti pripremili sadržajan izvještaj koji daje dobar pregled onog što se dešava u pravosudnoj infrastrukturi.\n“Vjerujem da taj izvještaj treba da bude osnova za donošenje daljih odluka”, dodao je Orav.\nOn je naveo da je EU izdvojila skoro deset miliona eura za izgradnju i obnovu zgrada sudova u cijeloj Crnoj Gori, kako bi građanima olakšali pristup pravdi a sudijama poboljšali uslove za rad.\nNa pitanje da li će se odazvati na poziv Medenice da posjeti sud i uvjeri se u kakvim uslovima rade sudije, Orav je odogovorio potvrdno.


Kurz: Zapadni Balkan zaslužuje članstvo u EU | Eurointegracije Vijesti | Al Jazeera\nAustrijski kancelar je zatražio da se zemljama Zapadnog Balkana da 'iskrena perspektiva' (EPA)\n12:15 PM (GMT+2)\nEvropska unija će biti kompletna tek kada se toj zajednici nacija pridruže i zemlje Zapadnog Balkana, izjavio je u Strazburu austrijski kancelar Sebastian Kurz, predstavljajući poslanicima Evropskog parlamenta prioritete austrijskog predsjedavanja Evropskom unijom.\nOn je poručio da će jedan od tri prioriteta austrijskog predsjedavanja biti približavanje Zapadnog Balkana članstvu u EU. Kao preostale prioritete, naveo je sigurnost i borbu protiv ilegalne migracije, kao i digitalizaciju i automatizaciju u cilju osiguranja prosperiteta EU-a, prenosi Tanjug.\n“Zapadni Balkan ne samo da ima evropsku perspektivu koju zaslužuje, već zaslužuje i članstvo u EU. Zato ćemo i raditi najbolje što znamo kako bi podržali proces njihovog pristupanja EU”, izjavio je Kurz.\nOn je, također, poručio da EU mora da bude aktivna u svom susjedstvu kako bi osigurala stabilnost, sigurnost i mir.\n“Jugoistočna Evropa, a posebno Zapadni Balkan, blizu su srca Austriji”, kaže Kurz.\nAustrijski kancelar je zatražio da se zemljama Zapadnog Balkana da “iskrena perspektiva” i omogući stabilno napredovanje ka članstvu u EU, da bi se, kako je rekao, pobijedile druge zemlje koje imaju utjecaj u regiji i kompletirao EU projekat.\n“Moramo da u nekom trenutku završimo projekat EU-a i uvedemo te zemlje u Uniju kako bi doprinijeli napretku Evropske unije, ali i podržali naše osnovne vrijednosti”, ocijenio je Kurz.\nOn je dodao da je rješenje spora u vezi imena između Grčke i Sjeverne Makedonije značajan ohrabrujući znak, i izrazio zadovoljstvo što postoji “osnovna spremnost na otvaranje pregovora sa Albanijom i Makedonijom”, iako je zvaničan Beč želio još jasnije signale.\nPrema njegovim riječima, posebno je u izbjegličkoj i migrantskoj krizi dokazano da Zapadni Balkan nije samo integralni dio Evrope, već i integralni dio njene sigurnosne arhitekture.\nKurz je istakao da je migrantska kriza proteklih godina izazvala veliku nesigurnost kod građana Evrope i uzdrmala povjerenje u sposobnost Unije da osigura sigurnost.\nZbog toga, kako je naglasio, neophodno je sigurnost u Evropi i zaštitu evropskih građana postaviti kao najviši prioritet.\nPrema njegovim riječima neophodno je da dođe do promjene paradigme u evropskoj politici migracije, a zaštita vanjskih granica je preduvjet da se osigura dalje vjekovni projekat bezgraničnog šengenskog prostora.\nSamit EU-a, prema Kurzu, preduzeo je važni korak u ispravnom pravcu.\nIzrazio je zadovoljstvo što je po prvi put koncept prihvatnih platformi prihvaćen u Vijeću Evropske unije.\nOdrživo jrešenje migrantske krize, smatra Kurz, moguće je postići samo ako je svih 28 država jedinstveno.\nDalji prioritet Austrije je osiguravanja blagostanja i digitalizacija.\n“U ovoj oblasti Evropa mora da iskoristi svoju šansu. Posljednjih 20 godina smo dosta toga prespavali”, rekao je Kurz naglasivši da je neophodan pravi novi početak, ako evropska preduzeća žele ubuduće da igraju i dalje ulogu na svjetskom tržištu.\nŠto se Brexita tiče, Kurz je poručio da Evropa ne smije dozvoliti da bude podijeljena.\n“Evropa je naša budućnost i u Uniji ima mnogo više onoga što nas povezuje, nego što nas dijeli”, ocijenio je on dodajući da Austrija preuzima predsjedavanje u vrijeme preokreta.\nPrema njegovim riječima, međunarodni poredak se mijenja, postoji nepredvidiva američka administracija koja ugrožava međunarodne sporazume, a istovremeno Kina bilježi brzi ekonomski uspeh.\nKada je riječ o Rusiji rekao je da Austrija želi da da doprinos da se kanali za dijalog sa Moskvom pojačaju, podvukavši da je mir na našem kontinentu moguć samo sa, a ne protiv Rusije.


Magazin online Nemci i "njihovi" stranci - sličnosti i razlike - 4 June 2014 - Magazin - Vojvodina Net\nNemci i "njihovi" stranci - sličnosti i razlike\nIntegracija više od sedam miliona stranaca u nemačko društvo, tema o kojoj diskutuju i zagovornici i protivnici, i vlast i opozozicija, pokazuje da migranti postaju sve sličniji domicilnom stanovništvu, što znači da su sve stariji, usamljeniji i sa sve manje dece, ali i da su bolje obrazovani od Nemaca, tako da o "useljavanju siromaštva", kao masovnom fenomenu, nema ni govora.\nOvo je pokazala studija "Novi potencijali" berlinskog Instituta za stanovništvo i razvoj, po kojoj je integracija uspela, ako prosečna privredna i socijalna životna situacija migranata odgovara srednjoj vrednosti društva, u kojoj se, između ostalog, kaže da je od 2005. godine udeo akademski obrazovanih stranaca jasno iznad srednje vrednosti domicilnog stanovništva.\n"O useljavanju siromaštva, kao masovnom fenomenu, ne može biti ni govora", zaključili su autori ove studije o kojoj danas piše nemačka stampa, navodeći da je takav obrazovni odnos poslednica nedostatka stručne radne snage u 82-milionskoj nemačkoj naciji.\nUprkos tome mnogi su visokokvalifikovani migranti i dalje bez adekvatnog posla, kažu tvorci "Novih potencijala" i ukazuju na problem "nasleđa", odnosno, da su brojni migranti svoj niski obrazovni nivo "preneli" na svoju decu.\nTako je među Turcima, rođenim u Nemačkoj, tek svaki četvrti sa maturom, što je čak za 43 odsto manje, nego kod nemačke dece, pokazuje studija, po kojoj upravo Turci i imaju najveće integracione probleme.\nPotpuno drugačiji su stranci iz Azije - oni, opet, za trećinu više od samih Nemaca, izlaze sa maturom iz školskog sistema.\nStudija pokazuje da je Nemačka upućena na useljenike i naucncici zato zahtevaju podršku od najmlađih dana za decu migranata i upozoravaju da je ta vodeća zemlja Evropske unije godinama imala pogrešnu integracionu politiku.\nU međuvremenu je poraslo društveno prihvatanje migranata i Nemci su shvatili, smatraju naučnici, da privredna konkurentnost zemlje u velikoj meri zavisi od priliva inostrane stručne radne snage.\nOsim toga, u međuvremenu je, takođe, postalo neosporno da je bolja integracija stranaca nužna.\nKada je reč o strancima u Nemačkoj, među kojima su i mnogi Srbi, i naučnici i političari ukazuju da je obrazovanje odlučujući faktor za integraciju, uspeh i status u društvu.


VOJNE VEŽBE "ZAPAD-2017" još uvek bolna rana za NATO - Nova Borba\nVOJNE VEŽBE "ZAPAD-2017" još uvek bolna rana za NATO\nAlijansa uporno optužuje Rusiju da je prekoračila prijavljeni obim vežbi.\nObraćajući se novinarima nakon sastanka Saveta Rusije–NATO na nivou stalnih predstavnika, Gruško je napomenuo da „nisu dostavljeni nikakvi dokazi o prekoračenju broja trupa koje je prijavila Rusija“, prenosi Glas Moskve.\n„Moje mišljenje je da natovci pod vojnim vežbama ’Zapad‘ smatraju sve što se u to vreme dešavalo na teritoriji Rusije“, rekao je Gruško novinarima komentarišući izjave NATO-a da je Rusija prekoračila prijavljeni obim vežbi.\nIstovremeno, on je primetio da se po „definiciji Bečkog dokumenta OEBS-a pod vojnim vežbama podrazumeva učešće u jednoj istoj aktivnosti“.\n„Saveznici su jasno stavili do znanja da su razmere i geografska zona vežbi ’Zapad 2017‘ bili mnogo veći od onoga što je Rusija ranije najavila“, rekao je Stoltenberg novinarima posle sastanka Saveta Rusija-NATO.\nZajedničke strateške vojne vežbe „Zapad 2017“ oružanih snaga Rusije i Belorusije održane su od 14. do 20. septembra na teritoriji Belorusije, kao i na tri ruska poligona.\nPrema podacima Ministarstva odbrane Rusije, na njima je učestvovalo 12,7 hiljada vojnika.


Projekat "Velika borba" | Hrišćanska adventistička crkva\nProjekat „Velika borba“\nProjekat „Velika borba“ (PVB) je jedan od literarnih poduhvata koji najviše obećava, a koji je Crkva adventista sedmog dana ikada preduzela. Cilj je da se „Velika borba“ Elen Vajt podeli što je masovnije moguće kroz globalna polja i tako se pruži globalno svedočanstvo do sada nepoznatih dimenzija. Ubrzo nakon što je izabran za predsednika Generalne konferencije, Ted Vilson je jasno izneo potrebu da adventistički vernici čitaju i lično podele mnogo miliona primeraka ove knjige, kao način ličnog svedočenja čitaocima u dvadeset i prvom veku.\nUzbuđenje već raste u divizijama širom sveta i postavljaju se planovi za postizanje ovog cilja do 2015. godine. Ova inicijativa je u skladu sa temom „Objavi svetu“, i podudara se sa naglaskom na probuđenje i reformu.


Humanitarna pomoć za hiljadu korisnika - Top Novosti\nNaslovna Aleksandrovac Humanitarna pomoć za hiljadu korisnika\nHumanitarna pomoć za hiljadu korisnika\nVlada republike Srbije u saradnji sa Crvenim krstom obezbedila je humanitarnu pomoć koja se svake godine dodeljuje najugroženijem lokalnom stanovništvu. Za Opštinu Aleksandrovac distributer je Crveni krst Aleksandrovac.\nPomoć je namenjena socijalno‐ugroženim kategorijama, a kriterijumi su određeni u saradnji sa Centrom za socijalni rad opštine Aleksandrovac.\nOva humanitarna pomoć obezbeđena je za hiljadu korisnika i sastoji od paketa hrane, brašna i sredstava za higijenu.\nHumanitarnu pomoć dobiće korisnici socijalne pomoći, porodice sa više članova, invalidna lica, staračka domaćinstva i druge socijalno ugrožene kategorije, potvrdila je Informastivna služba Opštine Aleksan drovac.


"Počeli smo da gledamo sve problematičnija imena i to je odbilo deo ljudi"\n„Počeli smo da gledamo sve problematičnija imena i to je odbilo deo ljudi“\nSociolog Dario Hajrić ocenio je u Novom danu, govoreći o protestima, da se oseća da se gubi energija. „Sad gledamo opoziciju koja pokušava da restartuje stvari problematičnim idejama, tom Slobodnom zonom, koja ne vrši pritisak na vlast, nego na opoziciju da je održi“, kaže.\nGovoreći o intervjuu akademika Dušana Teodorovića za Vreme, koji je govorio o protestima, Hajrić kaže da se oseća kako se gubi energija.\n„To nije iznenađenje, kad vidimo kako su protesti postepeno skretali u desno, bez ikakvog razloga“, kaže Hajrić.\nIstiče da protest protiv Vučića sam po sebi nije ni levo ni desno orijentisan.\n„To je protest protiv državnog nasilja, a opozicija je počela da ga usmerava na neke teme koje nisu u prvom planu“, kaže.\nKako kaže, dešava se svašta na nedeljnoj bazi što je trebalo da bude konstantno gorivo za te proteste.\n„A počeli smo da gledamo sve problematičnija imena i to je odbilo deo ljudi. Sad gledamo opoziciju koja pokušava da restartuje stvari problematičnim idejama, tom Slobodnom zonom, koja ne vrši pritisak na vlast, nego na opoziciju da je održi“, kaže Hajrić.\nKako kaže, problem je što ta Slobodna zona ne znači ništa.\n„Videli smo kako je reagovala vlast i to izuzetno oštro kada je opozicija prelazila nekakve granice, na Slobodnu zonu niko ne reaguje“, kaže.\nGovoreći o najavljenom ujedinjenu DS, smatra da je problem što imamo potrošene ljude.\n„To iznova ponavljamo, a oni nastavljaju da rade iste stvari. Smišljaju kako da se rasporede, da sve izgleda drugačije, a da ostane isto. To je problem i ljudi na ulici i na formalnim organizovanjima. Ako će samo da rebrendiraju stvari, da menjaju imena, ništa od toga nema, i dalje ih vode isti ljudi“, kaže.\nKako kaže, jedan protest ispred Predsedništva je izazvao više pažnje, nego sve ostalo.\n„Nije prvi put da opozicija nešto najavi i onda to ne uradi bez nekog vidljivog razloga. Stalno podižu ulog, stalno kažu taj i taj datum, ostajemo zauvek i ne desi se ništa. Ljudi se osete prevarenim“, kaže on.\nIstiče da su komunalni problemi koji nastaju zbog nestručnog vođenja grada nešto što je konkretna stvar koja dotiče ljude.\n„Time je pogođen veći deo Beograđana, a to nije bila tema. Stalno se zaboravlja da u fokusu treba da bude građanin, a ne opozicija ili vlast. Sistem je loš, dok ne promenimo način gledanja na to, da oni nama treba da služe, nigde se nećemo pomeriti“, kaže.\nKako kaže, znatan broj ljudi oseća da stvari postaju gore.\n„Tako što gradske vlasti ne rade poslove kojima treba da s ebave, umesto toga rade neke sulude projekte kao što je rušenje Kalemegdana da bi se izgradila gondola“, kaže.\nOznakeDario Hajrić jedan od 5 miliona jedan od pet miliona Naslovna-centar Naslovna-traka opozicija protesti


Rusko Ministarstvo odbrane smatra dejstva Turske u Siriji, koja je oborila ruski avion Su-24, za neprijateljski čin, saopšteno je iz tog ministarstva. - Razmatramo dejstva turskih vazduhoplovnih...\nrs.sputniknews.com, Srna, Tanjug 1 komentar\nRusko Ministarstvo odbrane saopštilo je da je u Siriji, na granici sa Turskom, oboren ruski avion Su-24. Kako su istakli iz tog ministarstva, ruski avion nije narušio turski vazdušni prostor....\nSnažan udarac na džihadiste: Američki avioni im uništavaju cisterne sa naftom\nU napadu američkih vazduhoplovnih snaga na položaje Islamske države na severoistoku Sirije uništeno je više od 238 cisterni sa naftom te ekstremističke organizacije, saopštila je vojska SAD.\nČetvrta generacija borbenog aviona SU-30SM štiti ruske bombardere u Siriji od svih vrsta potencijalnih napada Islamske države, javlja "Raša tudej".\nTanjug, Srna 5 komentara\nBritanski vojni izvori demanatovali su pisanje listova "Dejli star" i "Sandej tajms" da su piloti RAF-a, angažovani u borbi protiv Islamske države u Iraku, dobili ovlašćenja da obore ruske...


Petković sa Hilom i Mekdavelom o dijalogu Beograda i Prištine i situaciji na KiM - Izazov\nPetković sa Hilom i Mekdavelom o dijalogu Beograda i Prištine i situaciji na KiM\nRadio-televizija Srbije\t 13. juna 2022. 12:11\nBeograd je i u prethodnom periodu pokazao spremnost, otvorenost i fleksibilnost u iznalaženju konstruktivnih rešenja koja treba da pomognu rešavanju otvorenih pitanja u dijalogu Beograda i Prištine, ali je upitno da li i sa druge strane pregovaračkog stola postoji takva spremnost, jer je do sada bila više nego očigledna opstrukcija Prištine, podvukao je direktor Kancelarije za KiM.\nPetković je naveo da je važno da se postigne napredak u oblasti potrage za nestalima i energetici i da je Beograd posvećen nalaženju održivih rešenja u ovim, ali i drugim oblastima, ali da postoji opravdana sumnja u spremnost Prištine na poštovanje i implementaciju kako dosadašnjih tako i budućih dogovora.\nIstakao je da smo prethodnih dana svedoci serije incidenata i etničke netrpeljivosti kojoj su bili izloženi Srbi na prostoru Kosova i Metohije, a da od dolaska Aljbina Kurtija na vlast imamo 184 etnički motivisana incidenta što onespokojava naš narod na prostoru KiM, ali odvraća i potencijalne povratnike, navodi se u saopštenju Kancelarije za KiM.\nDirektor Kancelarije za KiM upoznao je svoje sagovornike sa listama na kojima se nalazi 72 Srba zbog odbrane njihovih legitimnih prava, koje su prethodnih dana proširene čelnicima Srpske liste i istakao da je reč o političkom zastrašivanju i odmazdi vlasti u Prištini koja na ovaj način želi da dodatno destabilizuje prilike na terenu.\nPetković je podsetio i na činjenicu da punih šest godina vlasti u Prištini odbijaju da sprovedu odluku suda o povraćaju 24 hektara zemlje manastiru Visoki Dečani, što je u svom poslednjem izveštaju zabeležio i Stejt department, ali i da devet godina Srbi na Kosovu i Metohiji čekaju na formiranje Zajednice srpskih opština koja treba da zaštiti i garantuje njihova kolektivna prava, što je posebno važno u svetlu narastajućeg broja incidenata koje generišu vlasti u Prištini.\n"Upravo zbog bezbednosti i smirivanja tenzija na terenu važno je da razgovaramo i Beograd čvrsto veruje da je jedino dijalog mehanizam za rešavanje svih problema", zaključio je Petković.


(Ne)logično: "Lockdown" u Bosni i Hercegovini prvi dan nakon izbora - Vijesti.PLUS\n29. 10. 2020. u 21:39 30. 10. 2020.\nZaključan objekat @Pixabay\nIako je problematika oko novog “lockdowna” u Bosni i Hercegovini aktuelna već određeno vrijeme, što bi kao posljedicu imalo novo “zatvaranje” ekonomije zbog sve većeg širenja virusa korona u populaciji, sve je izvjesnije da će se takav scenario ipak dogoditi.\nMeđutim, kako se u Bosni i Hercegovini svi politički i srodni procesi odvijaju jako sporo ili možda pojedinim interesnim stranama takvo što ne odgovara u određenom trenutku, za pretpostaviti je da će BiH na novi “lockdown” čekati bar još jedno određeno vrijeme.\nUkoliko se prisjetimo skoro identične situacije koja se događala u Srbiji ovoga ljeta prije, tokom i nakon izbornog procesa, jasna je bila namjera tamošnje aktuelne vlasti da predizborni i izborni proces ne smije niti u kom slučaju ometati čak niti tada sve veći broj zaraženih virusom korona.\n“Ni mrtvi po ulicama neće prekidati izborni proces”\nI upravo skoro ista situacija kao u Srbiji događa se i u predizborno vrijeme u Bosni i Hercegovini, tokom kojega se stanovništvo s vrha bilo kojeg nivoa vlasti konstantno “bombarduje” novim i sve “strašnijim” mjerama u prevenciji i borbi protiv virusa korona, dok s druge strane političke stranke kao da namjerno zanemaruju te preporuke.\nSve češće se, od strane običih stanovnika države Bosne i Hercegovine, ali sve više i od strane pojedihih analitičara ili opozicionih političkih aktivista, može čuti činjenica da će “ljudi možda i padati mrtvi po ulicama, ali se izborna kampanja neće prekidati“.\nNa 10 zaraženih “histerija”, na 1.000 sve “normalno”\nI upravo vođene tim stavom, pojedine političke stranke u Bosni i Hercegovini, i pored preporuka zdravstvenog sektora i kriznih štabova na čijem su i same čelu, održavaju predizborne skupove širom BiH na kojima više stotina njihovih simpatizera uopšte ne poštuje epidemiološke preporuke.\nNaravno, sve ovo bi bilo nemoguće kada bi se poštovale sve zdravstvene odredbe, zabrane okupljanja više od desetak osoba, preventivna mjera ograničenja kretanja ili “lockdown” koji je u Bosni i Hercegovini sve izvjesnija opcija, iako nas nadležni mjesecima uvjeravaju da do toga neće doći jer ekonomija države još jedno takvo zatvaranje uopšte ne bi mogla podnijeti.\nUvijek se čeka šta će uraditi “komšiluk”\nZaista smiješno izgledaju potezi aktuelne vlasti, gledano iz današnje perspektive, kada je u BiH tokom marta i aprila bilo tek nekoliko desetina zaraženih na dnevnom nivou i kada je ekonomija bila upotpunosti zaključana, te današnjih brojeva zaraženih koji se mjere u hiljadama, i gdje vladajućim strankama novi “lockdown” za sada uopšte ne pada na pamet.\nMožda im se kao jedino minimalno opravdanje može oprostiti to što svijet danas zna mnogo više o virusu korona, pa se i prema njemu može malo “labavije” postaviti, ali nevjerovatno zvuči činjenica da mnogo oštrijih restriktivnijih mjera aktuelne vlasti i dalje nema.\nPolitika će do 16. novembra biti važnija od zdravlja\nUpravo je, samo za BiH svojstvena disperziranost vlasti, možda i najviše doprinjela tome da se obični građanin jednostavno pogubio u ogromnom broju “naredbi i preporuka” na dnevnom nivou u vezi sa virusom korona, a koje taj isti građanin jednostavno više ne može “pohvatati” niti razumjeti na adekvatan način.\nS druge strane aktuelnoj vlasti na bilo kom nivou u Bosni i Hercegovini jednostavno ne odgovara “lockdown” ekonomije u predizborno vrijeme, iako su i sami svjesni da se isti mora desiti bar u nekom obliku, ako već ne žele ponoviti onaj “totalni” iz marta i aprila.\nZbog svega navedenog, vrlo je izgledna opcija da će se već 16. novembra, dakle prvi dan nakon loklanih izbora u Bosni i Hercegovini, političari vrlo lako odlučiti za neku vrstu lockdowna. Kako i na koji način će običan građanin “preživjeti” naredne dvije sedmice do izbora sa sve većim brojem zaraženih virusom korona, očito malo kome je trenutno bitno.\nOd “nezavisne” RS, do “povratka” Republike BiH\nOno što ipak sigurno možemo očekivati u periodu do lokalnih izbora, jeste da će nas političari i dalje nastojati zabavljati standardnim temama koje apsolutno nemaju nikakve veze sa pandemijom virusa korona, pa ćemo tako slušati “uporna prepucavanja od nezavisnosti Republike Srpske do povratka Republike BiH“.\nI dok će se s jedne strane sve više “gušiti” privatni sektor otežavajući mu poslovanje što će dovesti do smanjenja plata i gubitka sve više radnih mjesta, s druge strane za državni sektor kao da korona virus i ne postoji, o smanjenju plata se nikada nije niti razmišljalo, pa nas ovosedmična sramotna isplata regresa Vladi FBiH i federalnim institucijama uopšte ne treba čuditi.\nV. P. 29. 10. 2020.


"U Srbiji svinje jedu bisere"\nSportski komentator Milojko Pantić zapitao se kako pojedini fudbaleri u svojim klubovima igraju na vrhunskom nivou dok u dresu nacionalnog tima Srbije pokazuju drugačije igre?\nFIFA odlučila: SP 2014. igraće se od 12. juna do 13. jula\nSvetska fudbalska federacija (FIFA) saopštila je danas da će Svetsko prvenstvo u Brazilu 2014. godine početi 12. juna, a završiće se 13. jula.\nFIFA zabrinuta zbog kašnjenja radova u Brazilu\nSvetska fudbalska federacija (FIFA) izrazila je zabrinutost zbog kašnjenja radova u Brazilu, domaćinu Svetskog prvenstva 2014. godine.\nKlemente selektor Kameruna\nHavijer Klemente, nekadašnji selektor Srbije, naredne dve godine predvodiće reprezentaciju Kameruna, gde je zamenio Pola Le Gvena.\nAntić razočaran u srpske medije\nSelektor fudbalske reprezentacije Srbije Radomir Antić priznao je da je razočaran u srpske medije nakon hajke koja se protiv njega vodila nakon neuspeha na Svetskom prvenstvu u Južnoj Africi.\nAnćeloti kritikovao FS Francuske\nMenadžer fudbalera Čelsija Karlo Anćeloti kritikovao je odluku čelnika Fudbalskog saveza Francuske da kazni Nikolasa Anelku sa 18 utakmica zabrane igranja u nacionalnom timu.


Predsednik Skupštine Srbije Ivica Dačić izjavio je danas, na poslednjoj sednici jesenjeg zasedanja, da je parlament radio u teškim uslovima pandemije korona virusa i ukazao da je u ovom sazivu održano 11 sednica na kojima je usvojeno 105 akata, 50 zakona i 55 ostalih akata. Posle himne “Bože pravde” Dačić je čestitao poslanicima predstojeće praznike i jesenje zasedanje završio rečima: “Hristos se rodi, živela Srbija”.\nDačić je kazao da su samo tri od 50 zakona bili usvojeni po hitnom postupku, što je oko šest odsto.\n“Mi smo ispunili sve ono što smo postavili kao svoj cilj na početku. Doneli smo Kodeks ponašanja narodnih poslanika, raspravljali smo o izveštajima nezavisnih tela u plenumu, prvi put smo razmatrali izveštaj Evropske komisije o napretku Srbije…”, rekao je Dačić u parlamentu.\nOn je zahvalio svim poslanicima na predanom radu i podsetio da prolećno redovno zasedanje počinje prvog radnog dana u martu.\nPredsednik Narodne skupštine je podsetio da je svakog utorka održavao sednice Kolegijuma sa šefovima poslaničkih klubova i najavio novi sastanak već za 5. januar sledeće godine.\n“Najviše što smo mogli smo doprineli, i reformama i opštoj političkoj stabilnosti, i situaciji u Srbiji”, rekao je Dačić.\n← VUČIĆ: Sutra stiže gas iz Bugarske!\nKamen-temeljac za stadion od 28,5 miliona evra: “Privatnici će se ovde takmičiti za zemljište” →\n“Ovo će biti događaj od izuzetnog značaja!” Vučić se sastao sa predsednikom Svetske bokserske federacije\nSRPSKA NAPREDNA STRANKA PORUČILA: Zajedno smo izgradili puteve, mostovi nas spajaju a oni vode u bolju budućnost\n22 Februara, 2022 22 Februara, 2022 admin\t0


Haradinaj: Tači se nijednom nije usprotivio poreskim merama - Sputnjik Srbija\n22:47 04.12.2018 Preuzmite kraći link\nTači se, naime, nijednom nije javno oglasio povodom nametanja takse od 100 odsto na proizvode iz Srbije i BiH, a Haradinaj tvrdi da predsednik Kosova nema negativan stav prema tim merama, te dodaje da je takva odluka ionako u nadležnosti vlade.\n„Ta odluka je doneta u skladu sa ustavom i uz konsultacije sa vladinim partnerima“, rekao je Haradinaj novinarima nakon sednice vlade, prenela je „Gazeta ekspres“.\nNa pitanje da li se oseća prevarenim zbog odlaganja vizne liberalizacije do 2020. godine, kako je juče najavio evropski komesar Johanes Han, Haradinaj kaže da to nije dobro, ali se ne oseća prevarenim, te da to pitanje nije skinuto sa dnevnog reda EU, već samo još nema odluke.\nHaradinaj tvrdi i da pitanje vizne liberalizacije za Prištinu nema nikakve veze sa taksom za srpsku robu, preneo je Tanjug.\n„To su dve teme. Ovo drugo je naš odnos sa Srbijom i nema nikakve veze sa EU“, poručio je Haradinaj.


RTS :: Petru Aničiću se ostvario san da zaseni pozornicu „Dečje pesme Evrovizije“\nMuzika Petru Aničiću se ostvario san da zaseni pozornicu „Dečje pesme Evrovizije“\nsubota, 17. okt 2020, 10:17 -> 17:06\nMlađi brat „Evrosonga“ – izbor za „Dečju pesmu Evrovizije 2020“ održaće se u Poljskoj 29. novembra, a našu zemlju će predstavljati četrnaestogodišnji Petar Aničić koji je zajedno sa direktorom PGP RTS-a Vladimirom Grajićem bio gost Jutarnjeg programa.\nPetar Aničić je u svet muzike ušao sa samo četiri godine, a već sa šest je postao đak Muzičke škole „Mokranjac“. Sve se odigralo sasvim slučajno, zahvaljujući kumi Kristini Ilić koja je po završetku Muzičke akademije u Beču davala časove klavira njegovoj sestri.\nNa konkurs RTS-a za predstavnika Srbije na „Dečjoj pesmi Evrovizije“ takođe se prijavio zahvaljujući drugaru, vatrenom ljubitelju „Evrosonga“.\n„Meni se to baš jako dopalo, mislim na 'Dečju Evroviziju', i počeo sam svake godine da to pratim i sanjam kako ću jednog dana da odem i da zasenim tu scenu“, priznaje Petar.\nOve godine, s obzirom na specifičnu situaciju u kojoj se svet našao, sam izbor takmičara je protekao u izmenjenim okolnostima, prilagođenim prilikama u kojim živimo, naglašava Vladimir Grajić, direktor PGP RTS-a.\n„Konkurs je bio raspisan. Stručna komisija sastavljena od muzičkih urednika Radio-televizije Srbije je od pristiglih radova izabrala tri pesme. Uživo je preslušala sve troje dece i na kraju se odlučila za ovog mladog gospodina“, dodaje Grajić.\nPesma Otkucaj je inače Petrovo autorsko delo, ali bilo je potrebno da se malo zanatski uobliči, što je učinio upravo Vladimir Grajić, tako da pesma sada zvuči tako kako zvuči. Uz Petra, na tekstu pesme je radila i Leontina Vukomanović, a aranžman je uz Vladimira Grajića radio i Nemanja Filipović.\nPesma je snimljena i na srpskom i na engleskom jeziku, ali je za samo takmičenje snimljena kao dvojezična.\nPetar Aničić je odličan učenik osmog razreda OŠ „Pavle Savić". Pored muzike, voli istoriju, geografiju, jezike, a bavi se i veslanjem. Ne zna šta će mu život doneti, da li će se i za deset godina baviti muzikom ili nečim drugim, ali kaže da bi voleo da bude advokat ili diplomata.\n„Muzika mi je uvek bila samo hobi i nisam verovao da ću dovde doći, ali evo, jednostavno, ponosan sam“, kaže na kraju gostovanja u Jutarnjem programu Petar Aničić koji će predstavljati Srbiju na predstojećoj „Dečjoj pesmi Evrovizije“.\n(ponedeljak, 19. okt 2020, 13:14) - anonymous [neregistrovani]\n(nedelja, 18. okt 2020, 11:37) - anonymous [neregistrovani]


Partizanu se ostvarila Zvezdina želja: Petar Grbić na pozajmici u Humskoj!\nFudbaler grčkog Olimpijakosa Petar Grbić naredne sezone igraće na pozajmici u srpskom šampionu Partizanu, objavljeno je na sajtu crno-belih.\nProšle sezone Grbić je igrao na pozajmici u OFK Beogradu, za koji je na 22 utakmice postigao sedam golova. Poznat je po golovima protiv Crvene zvezde protekle sezone kada je bio zaslužan što su "romantičari" izbacili crveno-bele iz Kupa Srbije.\nOfanzivac je bio na listi Zvezdinih želja, a predsednik tima iz Ljutice Bogdana Dragan Džajić i Grbić pre nekoliko meseci imali su i razgovor na Marakani gde mu je čelnik crveno-belih predočio da je prvi pik prelaznog roka.\nU dosadašnjoj karijeri 24-godišnji fudbaler još je igrao za podgoričku Mladost, Mogren iz Budve, grčki Levadijakos i izraelski Hapoel Ber Ševu.\nGrbić je za državni tim Crne Gore do sada odigrao tri utakmice.


Nele promovisao roman „Solunska 28“ u Derventi (VIDEO) - Televizija K3\nNele promovisao roman „Solunska 28“ u Derventi (VIDEO)\nNeletov roman „Solunska 28“ predstavljen u Derventi\nNenad Janković, poznatiji kao Nele Karajlić, promovisao je sinoć drugi dio triologije „Solunska 28“ u Narodnoj biblioteci “Branko Radičević”u Derventi. Promociji njegove treće knjige prisustvovao je veliki broj Dervenćana, koji su u neformalnom razgovoru imali priliku da bolje upozanju svog omiljenog autora.\nSvestrani umjetnik, kojeg najviše pamtimo po ulozi u komediji „Top lista nadrealista“ pred mnogobrojnim posjetiocima i poštovacioma pričao je o drugom dijelu knjige, koja govori o jednoj kući na Dorćolu u Beogradu i njenim stanarima.\n– Radi se o njenoj stogodišnjoj istoriji i to ovih najtežih 100 godina 20. vijeka. Sama ideja je potekla iz činjenice da je moj pradjed napravio tu kuću i da je moja familija živjela tu stotinu godina. Naravno, priča je malo izokrenuta i više je plod moje mašte nego istorijskih činjenica, iako je teško dokazati da se to nije i dogodilo – istakao je Karajlić.\nDirektorica Narodne biblioteke “Branko Radičević” Mirjana Plisnić kazala je da joj je čast što su po drugi put ugostili Neleta.\n– Svoju prvu knjigu pod nazivom “Fajront u Sarajevu” u Derventi je promovisao 2014. godine. Njegovo gostovanje nam dosta znači. Nele je ličnost koju vole i poštuju sve generacije, kazala je Plisnićeva.\nOrganizator promocije je Vojislav Savić iz pokreta “Pozitivne snage Srpske”, sa kojima Nele sarađuje nekoliko godina.\nPromociji su prisustvovali brojni Dervenćani, a među njima i načelnik Milorad Simić. Predstavljanje drugog dijela romana „Solunska 28“ organizuje se u gradovima širom Srpske, a večeras će se Nele predstaviti pred čitaocima u Gradišci.


14. maj 2018. Predsednica Narodne skupštine sa potpredsednikom Stalnog komiteta Svekineskog narodnog kongresa NR Kine\nGojković sa potpredsednikom Svekineskog narodnog kongresa\nPredsednica Narodne skupštine Republike Srbije Maja Gojković sastala se danas sa potpredsednikom Stalnog komiteta Svekineskog narodnog kongresa Narodne Republike Kine Cao Đianmingom, koji boravi u Srbiji u okviru održavanja Prvog sastanka Komisije za saradnju dva parlamenta.\nGojković je naglasila da odnose Srbije i Kine karakteriše uzajamno poverenje i međusobna podrška po svim važnim pitanjima, kao i da je Srbija ponosna na izvanredne političke odnose koji su podignuti na nivo sveobuhvatnog strateškog partnerstva i koji su dostigli najvišu tačku razvoja u svojoj istoriji. Predsednica Skupštine Srbije je izrazila posebno zadovoljstvo što potpredsednik Svekineskog narodnog kongresa posetu evropskim zemljama započinje posetom Srbiji.\nPotpredsednik Svekineskog narodnog kongresa Cao Đianming izrazio je zadovoljstvo zbog prilike da poseti prijateljsku zemlju kao što je Srbija i istakao da između dve zemlje postoji dugo tradicionalno prijateljstvo, kao i da je poslednjih godina, uz lične napore dve strane, razvoj naših odnosa ušao u brzu traku, te da su sve vidljiviji rezultati tih susreta.\nOn je istakao da predsednik NR Kine Si Đinping, koji je 2016. godine bio u istorijskoj poseti Srbiji, kada su naši odnosi i podignuti na nivo sveobuhvatnog strateškog partnerstva, pridaje veliki značaj razvoju odnosa sa Srbijom i ima velika očekivanja.\nĐianming je ukazao da predsednik NR Kine poklanja veliku pažnju saradnji u okviru formata „16 plus 1“, kao i inicijative „Pojas i put“, kao i da je više puta ukazao da se Kina zalaže za odnose mira i prijateljskog razvoja i međunarodne odnose novog tipa, koje karakteriše međusobno poštovanje i uzajamna dobit.\nGojković je zahvalila na kontinuiranoj i principijelnoj podršci po pitanju Kosova i Metohije i istakla da Srbija ceni iskreno prijateljstvo Kine i podršku u međunarodnim forumima koja nije izostala onda kada nam je bila najpotrebnija, kao i da se ovim potvrdila politika Kine kao graditelja i čuvara međunarodnog poretka, zasnovanog na poštovanju međunarodnog prava.\nPredsednica Parlamenta je naglasila da Srbija dosledno podržava politiku „jedne Kine“, te da je nastavak i produbljivanje saradnje na svim poljima, jedan od najvažnijih prioriteta Srbije.\nĐianming je zahvalio na tome što Srbija uvek stavlja razvoj odnosa sa Kinom kao prioritet svoje diplomatije i što se dosledno drži principa „jedne Kine“, kao i što je uvek pružala i pruža doslednu podršku pitanjima od velike važnosti za Kinu.\nGojković i Đianming su se saglasili da saradnja zakonodavnih institucija predstavlja važan segment daljeg produbljivanja i obogaćivanja sveobuhvatnog strateškog partnerstva dve zemlje i da je dosadašnja međuparlamentarna saradnja veoma dobra, što su potvrdile i uzajamne posete predsednika parlamenata dve zemlje u jednoj godini.\nGojković je istakla da održavanje prvog zasedanja Komisije, koje je formirana prilikom njene posete Pekingu u decembru 2017. godine, svedoči o značaju koji NR Kina pridaje saradnji sa Srbijom i izuzetno dobrim odnosima dve države, koji su dostigli stepen „čeličnog prijateljstva“.\nGojković je ovom prilikom čestitala na izboru Si Đinpinga za predsednika Kine i istakla njegovu ulogu za razvoj Kine, socijalizma sa kineskim karakteristikama i reformskog kursa, koji se ogledaju i kroz brojne inicijative koje je lično pokrenuo, naglašavajući da se Srbija iskreno raduje svim uspesima NR Kine.


Sahranjen Hose Antonio Rejes • RTK\nŠpanski fudbaler Hose Antonio Rejes sahranjen je u rodnoj Utreri, u pokrajini Sevilja, dva dana pošto je poginuo u 36. godini u saobraćajnoj nesreći.\nKovčeg sa njegovim telom u nedelju je bio izložen na stadionu „Ramon Sančes-Pishuan“, domu fudbalera Sevilje, gde mu je počast odalo više od 11.000 navijača. Kasnije tokom dana, još nekoliko hiljada ljudi se okupilo ispred stadiona, kada je kovčeg krenuo na put do Utrere, gde je tokom noći bio smešten u Gradskoj skupštini. Rejes je sahranjen u obližnjoj Santa Marija de Mesi, a kovčeg mu je bio ogrnut zastavom Sevilje.\nUpravo u redovima Sevilje španski fudbaler je ponikao, a u prvom timu je debitovao u sezoni 1999/2000. U januaru 2004. godine je prešao u Arsenal i bio je deo ekipe koja je sezonu 2003/04 na putu do titule u Premijer ligi ostala neporažena.\nIz ‚Tobdžija‘ je otišao na pozajmicu u Real, sa kojim je osvojio Primeru 2007. godine. Posle odlaska iz Arsenala prešao je u Atletiko, a zatim se vratio u Sevilju pre tri godine. Sa ‚Jorgandžijama‘ i klubom iz Andalusije je ukupno pet puta osvojio Ligu Evrope, a do smrti je igrao za Ekstremaduru u Segundi.


Arnautu u Parlamentu odbili dati saglasnost da održi predavanje u Hagu, on će ipak otputovati | UdriMuski\n25. 06. 2019 - 10:36\nZastupnik u Predstavničkom domu Parlamentarne skupštine BiH Damir Arnaut održat će u četvrtak predavanje na Institutu Clingendael u Haagu na temu "Perspektive Bosne i Hercegovine za članstvo u Evropskoj uniji".\nArnaut će na ovu temu govoriti u svjetlu negativnog izvještaja Evropske komisije o sposobnosti naše zemlje da otpočne pregovore za članstvo, a posebno će se osvrnuti na potrebu temeljite reforme pravosuđa, neophodnost poduzimanja mjera protiv korupcije i sprege između različitih grana vlasti, te uvođenja robusnih mehanizama u borbi protiv sukoba interesa zvaničnika u svim granama vlasti na svim nivoima.\nIako Institut Clingendael snosi sve troškove ovog putovanja, te iako je Clingendael poziv uputio putem Ministarstva vanjskih poslova BiH, Kolegij Predstavničkog doma odbio je Arnautu izdati saglasnost sa obrazloženjem da je "poziv upućen na ime", a Kolegij u sastavu HDZ-SDA-SNSD je smatrao da oni trebaju odrediti predstavnika.\nArnaut je stoga, kako je naveo, otvorio godišnji odmor, te će tako na ovu temu govoriti u svojstvu predavača kojeg je odabrao Clingendael.\n"Uzimajući u obzir činjenicu da Kolegij u proteklih sedam mjeseci na međunarodne konferencije šalje, o trošku građana Bosne i Hercegovine, isključivo zastupnike koji ne govore engleski, francuski ili bilo koji drugi strani jezik danas sam zatražio informacije o ukupnim troškovima usluga prevodioca na takvim putovanjima", naveo je Arnaut.


Vlada seli SKC iz centra grada? - Bizlife.rs\n07:44 Beograd, 01/03/2017\nStudentski kulturni centar, osnovan 1968. godine, možda će se preseliti iz centra grada na Novi Beograd, piše „Politika“.\nPre nekoliko dana ministar prosvete Mladen Šarčević pokrenuo je inicijativu spajanja SKC-a i Doma kulture „Studentski grad“, koja je uzburkala javnost. Odluci ministarstva nije prethodila javna rasprava, a iz Šarčevićevog kabineta je tom listu rečeno da je odluka motivisana „rezultatima rada i kvalitetom programskih aktivnosti, ali i činjenicom da obe ustanove imaju isti delokrug rada“.\nMinistarstvo je odlučilo da spoji ove dve ustanove jer „i u ostalim univerzitetskim gradovima postoje samo studentski kulturni centri, jedino je Beograd izuzetak“. Zaposlenima je poručeno da nemaju razloga za brigu povodom odluke o spajanju, jer neće biti otpuštanja.\nZaposleni u DKSG pokrenuli su online peticiju protiv gašenja, koja za sada ima više od 4.000 potpisa, sa ciljem vraćanja ove ustanove Univerzitetu u Beogradu u čijoj je nadležnosti bila do 1993. godine, kada je ingerencije osnivača preuzela vlada, odnosno Ministarstvo prosvete.\n„Oni to zovu „pripajanje“, ali to je praktično gašenje, jer kad vi izgubite račun, pečat i direktora – vi više praktično nemate ustanovu“, kaže za N1 muzički urednik DK Studenstski grad Milan Đurđević.\n„Ovaj program je jedan od poslednjih bedema u gradu, onom što dolazi i što je dominantno na televiziji i radiju, a to je, slobodno mogu da kažem šund“, navodi Đurđević.\nSKC je osnovan 1968. od strane Beogradskog univerziteta i Univerzitetskog odbora Saveza studenata Beograda. Dom kulture „Studentski grad“ osnovan je 1971, a otvoren 1974. godine svečanom predajom ključeva novoizgrađenog zdanja rektoru Beogradskog univerziteta Jovanu Gligorijeviću, i tridesetodnevnim festivalom „Beograd studentima“. Obe ustanove već četiri decenije imaju bogat i raznovrstan program iz svih oblasti umetnosti.\nIzvor: Politika, N1, Mondo\nministarstvo prosvete studentski kulturni centar\nPingback: Šarčević za Politiku: SKC ostaje gde jeste - Bizlife.rs\nPotvrđena kazna za Mesija zbog utaje\nSrušio se Azurni prozor (FOTO)\nCrkva negira da se meša u izbor novog premijera\nPutin otkrio Oliveru Stounu šta bi se desilo kada bi Rusija i SAD zaratili\nRuf: Povećanje plata i penzija sada nije tema


Izložba „Sto godina srpsko-švedskih diplomatskih odnosa (1917-2017)“\nPovodom obeležavanja stogodšnjeg jubileja od uspostavljanja direktnih diplomatskih odnosa između Kraljevine Srbije i Kraljevine Švedske Bratstvo Sveti Jovan i Parohija Svetog Save priredili su izložbu istorijskih dokumenata i fotografija koja je od 3. do 10. decembra bila postavljena u prostorijama parohijskog doma pri hramu Svetog Save u Stokholmu.\nIzložba sadrži 135 eksponata koji slikom i tekstom ilustruju tok razvoja istorijskih odnosa koje su dve države i dva naroda gradili u periodu od 1882. godine, kada ti odnosi zvanično počinju, do 1919. godine, kada je Kraljevinu Srbiju na istorijskoj pozornici zamenilo Kraljevstvo Srba, Hrvata i Slovenaca. U metodološkom pogledu izložba je razdeljenja u pet tematskih celina u kojima je hronološkim redom prikazan razvoj diplomatskih, političkih, konzularno-komercijalnih i humanitarnih veza i odnosa između dva naroda. Originalni primerci izloženih dokumenata i fotografija potiču iz šest arhivskih institucija i biblioteka u Švedskoj i Srbiji te dve privatne kolekcije, a njih je sabrao i priredio istoričar Duško Topalović. Pored pomenutih eksponata, izložba sadrži i brojne članke preuzete iz više savremenih dnevnih listova i časopisa kako švedske tako i srpske provenijencije. Radi njenog boljeg razumevanja i lakšeg praćenja, izložba je potkrepljena katalogom koji je pod naslovom „Srpsko-švedski diplomatski odnosi. Jedan vek od uspostavljanja direktnih diplomatskih veza“, u više stotina primeraka na srpskom i engleskom jeziku štampalo Bratstvo Sveti Jovan.\nOsvrnuvši se na motive izložbe, istoričar Duško Topalović je u svom predavanju održanom 3. decembra pred prisutnima istakao značaj koji istraživanje i prezentacija zajedničke istorije ima na međusobno zbližavanje i bolje razumevanje srpskog i švedskog naroda. A da su ti odnosi u prošlosti zaista bili na veoma zavidnom nivou na veran način ilustruju dokumenti o medicinskoj i ostaloj vrsti humanitarne pomoći koju je švedski narod pružio Srbima u periodu njegovih najvećih iskušenja i stradanja u drugoj deceniji minulog veka. U ovom kontekstu Topalović je posebno naglasio nesebično dobročinstvo koje su tada pokazali srpski generalni počasni konzul u Stockholmu, Karl Adam Karlson, bračni par Arthur i Draga Hultqvist iz Norčepinga te švedski poslanik u Carigradu, Per Gustaf August Cosswa Ankarsvärd.\nPošto je naišla na veliki odziv i interesovanje, planirano je da u toku narednih meseci izložba obiđe Geteborg, Malme i Norčeping, kako bi se zainteresovana javnost i u tim gradovima mogla upoznati sa njenim sadržajem i porukom. Značajno je na kraju pomenuti i to, da je u organizaciji Ambasade Kraljevine Švedske u Republici Srbiji izložba ovih dana postavljena u prostorijama Kinoteke u Beogradu gdje je, sudeći po vestima u tamošnjim medijima, takođe naišla na veliko interesovanje javnosti.


05.11.2019 u 16:22\nSrbija poklonila softver zatvorima u Crnoj Gori\nMinistarka pravde Nela Kuburović potpisala je sa crnogorskim ministrom pravde Zoranom Pažinom Protokol o ustupanju „Source code” programa SAPA Upravi za izvršenje krivičnih sankcija Crne Gore, koji je Ministarstvo pravde Srbije poklonilo Ministarstvu pravde Crne Gore, saopštilo je danas to ministarstvo. SAPA je softver koji funkcioniše 24 časa, 7 dana u nedelji, a omogućava uvođenje jedinstvenih standarda u načinu rada ustanova za izvršenje krivičnih sankcija, praćenje relevantnih podataka vezanih za lica lišena slobode, poboljšanje efikasnosti kazneno popravnog sistema, kao i direktnu analizu podataka i kontrolu rada svih ustanova u Upravi. Kuburović koja se danas sastala sa crnogorskim kolegom u Beogradu na marginama Međunarodne konferencije „Borba protiv korupcije za napredak Jugoistočne\n07.05.2019 u 14:11\n„Kargo” učestvuje na Kinesko-evropskom privrednom forumu\nDirektora kompanije „Kargo tehnolodži”, Vuka Guberinića, pozvali su organizatori Kinesko-evropskog privrednog foruma da učestvuje na završnom događaju foruma na kineskom međunarodnom uvoznom sajmu u Šangaju, gde će predstaviti „Kargo” i druge projekte potencijalnim investitorima, prenosi Tanjug. „Nakon učešća na prvom Kinesko-evropskom privrednom forumu i prezentovanja naše softverske kompanije, sa velikim zadovoljstvom primio sam poziv i da učestvujem na završnom događaju gde ću se sastati sa brojnim kineskim privrednicima i investitorima, koji su zainteresovani za investicije u inovacije u Srbiji i širom sveta”, rekao je Guberinić. Direktor „Kargoa” zaključio je da Kina, kao globalni lider, istražuje prilike za razvoj inovacija i zato je velika stvar za Srbiju što Kina poziva\n23.09.2018 u 09:30\nPretvaranje glasa u tekst uskoro u srpskim sudovima\nVeštačka inteligencija ubrzaće rad sudova, ali neće zameniti čoveka. Novi softver „njutn diktat“ (Newton dictate), koji trenutno pretvara govor u pisani tekst, predstavljen je u petak sudijama i tužiocima na savetovanju krivičara na Zlatiboru. Implementacija softvera biće sprovedena na nacionalnom nivou, u svim sudovima, pod koordinacijom Ministarstva pravde. To će znatno skratiti vreme koje je potrebno za izradu zapisnika, presuda i odluka. – Ovaj revolucionarni softver omogućava da pričate, snimite govor i prenesete ga na papir u realnom vremenu, brzinom kojom govorite, a da pritom sačuvate pisani tekst i audio-zapis, tako da se ništa ne može falsifikovati. Daktilografi i zapisničari neće ostati bez posla jer veštačka inteligencija ne može da zameni\n30.03.2018 u 11:45\nSrbi više izvoze softver nego maline\nSektor informacionih tehnologija (IT) samonikao je i toliko se razvio da je bez bilo kakve podrške države na kraju prošle godine ostvario izvoz od 899 miliona evra. Srpski programeri su, ispada tako, dokaz da država najbolje pomaže privredi onda kad joj ne pomaže. Da će Srbija tokom 2018. godine prvi put dostići izvoz IT usluga vredan milijardu evra, izjavio je nedavno ministar za tehnološki razvoj i inovacije Nenad Popović. On je naglasio da je u 2017. godini, naša zemlja prvi put izvezla više IT proizvoda, nego žitarica. Kompletan izvoz voća i povrća, na kraju prošle godine, iznosio je 780 miliona evra, što je oko 100 miliona manji učinak od IT kompanija. I dok su programeri tokom protekle decenije u tišini radili, osnivali firme i izvozili softver u najrazvijenije zemlje sveta,\n16.04.2017 u 22:00\nSrpski softver na bečkom Volstritu\nBeč – Posle deset godina života u Njujorku i rada na Volstritu, Sabine Oler je ponovo u domovini, čvrsto rešena da nakon što je biznis nju odveo u svet, ona sada dovede biznis u Austriju. Umesto pored nebodera Menhetna, ona danas svakog dana prolazi pored habzburških dvoraca, koncertnih dvorana i spomenika Mariji Tereziji, ubeđena da Beč nije samo prestonica istorije i kulture već i sjajno mesto za biznis. Posao joj je da u to ubedi i druge.\n07.01.2017 u 12:05\nAmerički predsednici glasaju uz pomoć srpskih mašina\nMalobrojni su naši sugrađani koji znaju da su Barak Obama, Hilari Klinton i Donald Tramp glasali na mašinama čije su softvere programirali Srbi. Istovremeno, zahvaljujući ovom izumu iz Srbije, glasali su domoroci sa filipinskih ostrva, kao i stanovnici Mongolije. Njima ne trebaju reklame, u javnosti su skoro potpuno nepoznati, ali su pravi majstori svog posla. Programeri iz beogradskog ogranka kanadske kompanije „Dominion voting sistem” osmišljavaju isključivo sisteme za elektronsko glasanje koji se koriste uglavnom u Americi, Aziji i Kanadi.\n21.10.2020 u 15:23\nSutra sednica Kriznog štaba zbog epidemiološke situacije\n21.10.2020 u 15:06\n„Rat” s kotlarnicama na mazut – borba za čistiji vazduh\n21.10.2020 u 15:02\nU Srbiji rekordnih 512 novozaraženih, jedna osoba preminula


Vrhunac gripa krajem februara - SandzakHaber.Net , Sandžačke Internet Novine !\nNaslovna Zabava Zdrav život Vrhunac gripa krajem februara\nVrhunac gripa krajem februara\nOd HaberNews - 13. Januara 2014. 0 65 Podeli na Fejsbuku\ntweet Vrhunac epidemije gripa u Srbiji očekuje se krajem februara i početkom marta, kaže Dragana Dimitrijević iz Instituta za javno zdravlje Dr Milan Jovanović Batut.\n“Povećanje broja obolelih možemo da očekujemo u narednom periodu, a prema iskustvima iz ranijih sezona, početak epidemijskog perioda očekuje se početkom februara, a vrh krajem februara i početkom marta”, rekla je Dimitrijevićeva za Radio-televiziju Srbije.\nOna je rekla da su simptomi koje izazivaju virusi tipa A i B, temperatura, koja ne mora da bude visoka, bolovi u mišićima i zglobovima i kašalj.\n“Oba tipa virusa mogu da dovedu do komplikacija i smrtnog ishoda, ali tip A ima veći epidemijski potencijal”, rekla je Dragana Dimitrijević.\nUpitana da li se u Srbiji mogu očekivati novi virusi ove godine, ona je rekla da je promenljivost jedna od karakteristika virusa gripa i da se mutacije virusa očekuju.\n“Za sada, na osnovu rezultata Svetske zdravstvene organizacije, podudarnost virusa u vakcini i virusa koji su u cirkulaciji je dobra”, dodala je.\nKon: Povećan interes za vakcine protiv gripa\nVakcinu protiv gripa u januaru je primilo svega 429 Beograđana, ali je interesovanje ponovo počelo da raste od petka, posle vesti da je u Srbiji dokazano prisustvo ovog virusa, izjavio je epidemiolog u Gradskom zavodu za javno zdravlje Beograda dr Predrag Kon.\n“Gripa u Beogradu još nema, dok broj obolelih od sezonskih respiratornih infekcija stagnira”, rekao je on Tanjugu i dodao da bi intenzivnije širenje ovih virusa moglo da se očekuje od sledeće sedmice, kad počne novo školsko polugođe.\nPrema podacima koje su domovi zdravlja danas dostavili Zavodu, u prethodnoj sedmici je evidentirano 15.286 obolelih od sezonskih respiratornih infekcija, među kojima je 61 pacijent sa simptomima sličnim gripu.\n“Moguće je da je broj obolelih znatno veći, ali je pravilo da oni tokom praznika ređe posećuju lekare, pa podaci koji se tad prikupe nisu potpuno pouzdani”, rekao je dr Kon.\nOn je najavio da će epidemiolozi u narednim danima intenzivnije raditi na otkrivanju virusa gripa, čije je prisustvo zasad dokazano samo u Novom Sadu, kod pacijentkinje koja je došla iz inostranstva.\nInstitut za javno zdravlje Vojvodine saopštio je u petak da je virus gripa A(H1N1), koji je izolovan kod obolele Novosađanke, u sastavu vakcine koju su domovi zdravlja nabavili za zaštitu građana tokom ove sezone.\nU kliničkoj slici ove pacijentkinje dominirali su visoka temperatura i kašalj, što su karakteristični simptomi gripa.\nInstitut za javno zdravlje Srbije “Dr Milan Jovanović Batut” upozorio je da “ulazimo u period epidemijskog javljanja gripa, čemu doprinosi duži boravak u zatvorenom prostoru i skorašnji početak školske godine”.\nZbog toga je, kako je navedeno, “neophodno primenjivati mere prevencije: redukovanje kontakta sa obolelima i osobama sumnjivim na oboljenje, održavanje lične higijene, na prvom mestu higijene ruku i disajnih puteva, često provetravanje prostorija”.\nKao osnovnu meru prevencije stručnjaci preporučuju vakcinu protiv gripa, koja ove godine pored tipa A (H1N1) sadrži i tipove A(H3N2) i B virusa gripa. Za sticanje imuniteta su neophodne dve do tri nedelje nakon imunizacije.\nPrema raspoloživim podacima Instituta, do sada je utrošeno 80 odsto planirane količine vakcine protiv gripa za sezonu 2013/2014.\ntweet Prethodni tekstIvanović: Izbori mogući za 15 danaSledeći tekstAir Serbia uvodi šest novih linija HaberNews\tPOVEZANE OBJAVEVIŠE OD AUTORA